Σπανακόπιτα με τσουκνίδα και φύλλο από δίκοκκο αλεύρι - Miss Healthy Living\nΣπανακόπιτα με τσουκνίδα και φύλλο από δίκοκκο αλεύρι. Το πόσο νόστιμη είναι η σημερινή σπανακο-τσουκνιδόπιτα δεν περιγράφεται! Τα υλικά της όλα ένα και ένα! Για το σπανάκι και το δίκοκκο αλεύρι δε θα σας πω πολλά και σας κουράσω. Πάνω-κάτω τα ξέρετε όλοι. Για την τσουκνίδα όμως; Που είναι ένα φυτό – φάρμακο;\nΠίτα με σπανάκι και τσουκνίδα με σπιτικό φύλλο από δίκοκκο αλεύρι\nPrep Time: 15 λεπτά –\tCooking Time: 60 λεπτά –\tTotal Time: 75 λεπτά\n700 γρ αλεύρι (χρησιμοποίησα δίκοκκο) (ιδανικά κοσκινισμένο)\nΑνακατεύουμε όλα τα υλικά για το ζυμαράκι μας, ζυμώνουμε καλά, σκεπάζουμε με μια πετσέτα και αφήνουμε στην άκρη να ξεκουραστεί\nΚαθαρίζουμε το σπανάκι. Κόβουμε τα κοτσάνια, πετάμε τυχόν φύλλα που έχουν χαλάσει και ξεπλένουμε καλά κάτω από τρεχούμενο νερό τα φύλλα 1 -1. ρίχνουμε ξύδι και λίγο αλάτι και συνεχίζουμε να πλένουμε τα φύλλα. Θα χρειαστεί να τα πλύνουμε 3 με 4 φορές (ανάλογα με το χώμα που έχουν). Το ίδιο κάνουμε και για την τσουκνίδα\nΚαθαρίζουμε το κρεμμύδι και τα φρέσκα κρεμμυδάκια. Τα ψιλοκόβουμε. Τοποθετούμε το ελαιόλαδο σε μια πολύ βαθιά κατσαρόλα, βάζουμε τα κρεμμυδάκια, το κρεμμύδι και το ρύζι. Αλατίζουμε και σοτάρουμε\nΜετά από 3-4 λεπτά, αφού έχουν μαραθεί, προσθέτουμε το σπανάκι και την τσουκνίδα. Προσοχή!!!Δεν το κόβουμε με μαχαίρι για να μην πικρίσει. Σοτάρουμε όλα τα λαχανικά καλά να μαραθούν και προσθέτουμε λίγο αλάτι. Μετά από λίγο και αφού έχει πιει το ζουμάκι, κλείνουμε το μάτι και αφήνουμε. Όσο κρυώνει και βγαίνουν και άλλα ζουμιά, θα τα πετάμε, δεν θέλουμε να τα βάλουμε στην πίτα μας\nΠλένουμε τον άνηθο και ότι άλλα μυρωδικά έχουμε και τα ψιλικόβουμε. Προσθέτουμε τα μυρωδικά και ανακατεύουμε. Δοκιμάζουμε και προσθέτουμε αλάτι αν χρειάζεται\nΠροθερμαίνουμε το φούρνο στυς 180 σε αέρα και ξεκινάμε να ετοιμάσουμε το φύλλο. Αν επιλέξουμε να φτιάξουμε ένα μεγάλο ταψί, το χωρίζουμε σε 3 κομμάτια, το 1 λίγο πιο μικρό και ανοίγουμε σε λεπτό φύλλο\nΣτη συνέχεια τοποθετούμε το σπανάκι πάνω στο φύλλο. Απλώνουμε να πάει παντού. Αν θέλετε να προσθέσετε φέτα μπορείτε να το κάνετε τώρα. Να ξέρετε όμως ότι με αυτόν τον τρόπο δε θα πάρετε το σίδηρο που έχει το σπανάκι. Συνεχίζουμε με τα υπόλοιπα 2 κομμάτια ζύμης τα οποία και ανοίγουμε σε φύλλο\nΤοποθετούμε το πρώτο πάνω από το σπανάκι\nΧαράζουμε όπως κόβουμε την πίτσα και ψήνουμε σε αέρα, στο κάτω μέρος του φούρνου, στους 180 βαθμούς για 40 - 50 λεπτά (μετά τα 30-35 λεπτά έχουμε το νου μας, ίσως βέβαια να χρειαστεί και λίγο παραπάνω ψήσιμο, θα το δείτε)\nΗ διαδικασία για να φτιάξεις τη σπανακόπιτα με τσουκνίδα, βήμα- βήμα (πάτα πάνω στην εικόνα για μέγιστη ανάλυση)\nΣοτάρουμε όλα τα λαχανικά καλά να μαραθούν και προσθέτουμε λίγο αλάτι. Μετά από λίγο και αφού έχει πιει το ζουμάκι, κλείνουμε το μάτι και αφήνουμε. Όσο κρυώνει και βγαίνουν και άλλα ζουμιά, θα τα πετάμε, δεν θέλουμε να τα βάλουμε στην πίτα μας\nΜπορείτε να σκεπάσετε καλά το ταψί με μεμβράνη και να την διατηρήσετε στην κατάψυξη ή να φτιάξετε 2 μικρότερες σπανακοτσουκνιδόπιτες και να ψήσετε τη μία και να διατηρήσετε την άλλη στην κατάψυξη\nΓια να δεις συνταγές και για άλλες πεντανόστιμες πίτες, πάτα εδώ\nΓια να δεις συνταγές με σπανάκι, πάτα εδώ\nδίκοκκο αλεύριΕλαιόλαδοΚΟΛΑΤΣΙΟ ΓΙΑ ΠΑΙΔΙΑΞερό κρεμμύδιΣτον φούρνοΤσουκνίδα\n15/05/2018 By Miss Healthy Living\nΠικάντικο σνακ από αρακά Μαρμελάδα φράουλα χωρίς ζάχαρη


Κέντρο Υγείας Άστρους | Δωρεά υγειονομικού υλικού από τον Σύλλογο Αστρινών Αττικής - "Παρών" και ο Υφυπουργός Β. Κοντοζαμάνης (vd) - Kalimera Arkadia\nΚυριακή, 24 Μαϊος 2020 18:27\nΠαράδοση υγειονομικού υλικού στο Κ.Υ Άστρους έγινε από τον Σύλλογο Αστρινών- Αττικής , “Η Θυρέα”. Την παράδοση έκανε η πρόεδρος του Συλλόγου Κα Σμαράγδη Αρβανίτη ,μαζί με το μέλος του Δ.Σ του συλλόγου κ.Γιάννη Δαλιάνη.\nΚατά την παράδοση,παραβρέθηκε και ο συντοπίτης μας υφυπουργός υγείας κ.Β.Κοντοζαμάνης που σήμερα βρέθηκε στο Κ.Υ,καθώς ακόμα,ο δήμαρχος Β.Κυνουρίας κ.Γ.Καμπύλης,ο πρόεδρος της κοινότητας Άστρους κ.Κ.Μπάρλας,ο εκπρόσωπος φίλων του Κ.Υ κ.Κώστας Μπάρλας και το προσωπικό.\nΗ κυρία Αρβανίτη είπε,ότι ο σύλλογος μας θέλει να βοηθήσει όπου μπορεί,ότι υπάρχει καλή συνεργασία με τον δήμο μας,πως το μέλος του Δ.Σ και δ/σ κ.Γ.Δαλιάνης είναι ο συνδετικός κρίκος μεταξύ μας. Η διευθύντρια του Κ.Υ κ.Πηγή Περδικάκη,ευχαρίστησε με την σειρά της τον σύλλογο για την προσφορά του.\nΟ κ.Β.Κοντοζαμάνης είπε,<<τίποτα δεν έχει τελειώσει ακόμα με τον κορωνοϊό,δώσαμε μια μεγάλη μάχη και καλύψαμε ανεπάρκειες χρόνων ,γίναμε χώρα πρότυπο διεθνώς και τα καταφέραμε. Ζήσαμε ένα παγκόσμιο πόλεμο αυτή την περίοδο για να έχουμε επάρκεια υλικών,είμαστε έτοιμοι για τυχόν δεύτερο κύμα , είμαστε σε επιφυλακή>>.\nΌπως τα καταφέραμε μέχρι τώρα ,θα το κάνουμε και στην συνέχεια…\nΑκολούθησαν οι ευχαριστίες προς τον σύλλογο,του Δημάρχου κ.Γ.Καμπύλη και του προέδρου της κοινότητας Άστρους, κ.Κ.Μπάρλα.\nΕπιμέλεια-Ρεπορτάζ για το astros-kynourianews.gr:Φώτης Τζιβελόπουλος-Team Promo kynouria\nΕισάγετε το όνομά σας...\tΔευτέρα, 25 Μαϊος 2020 15:50 Σύνδεσμος σχολίου\nΜΠΡΑΒΟ ΣΤΟ ΣΥΛΛΟΓΟ ΓΙΑ ΤΗ ΔΩΡΕΑ . ΕΙΝΑΙ ΟΜΩΣ ΝΤΡΟΠΗ ΝΑ ΦΩΤΟΓΡΑΦΙΖΕΤΑΙ Ο ΥΦΥΠΟΥΡΓΟΣ ΚΑΙ ΝΑ ΠΑΙΡΝΕΙ ΔΟΞΑ ΑΠΟ ΚΑΤΙ ΠΟΥ ΔΕΝ ΤΟΥ ΑΝΑΛΟΓΕΙ .\nΤον ευρωβουλευτή του ΣΥΡΙΖΑ Κώστα Αρβανίτη υποδέχθηκε ο…\nEπιδόματα Ιουνίου | Οι προθεσμίες για αιτήσεις\nΔύσκολες ώρες για την Μαρία Μενούνος από την Αρκαδία - …\nTο αγωνιστικό μέρος της Ανάβασης Αχλαδόκαμπου ξεκίνησε …\nΣόου από τον Luis Fernandez και "τεσσάρα" ο Α…


pink hearts: Μίνι Άλμπουμ...\nDemi 16 Σεπτεμβρίου 2012 - 12:19 μ.μ.\nΚαλό φθινόπωρο!!!το άλμπουμ ειναι παρα πολυ όμορφο!!!μαρεσει το σχήμα του και τα χρώματα τα διακοσμητικά εκπληκτικά!!!!!Μπράβο Ερινάκι!!!!\nmarileni 16 Σεπτεμβρίου 2012 - 1:56 μ.μ.\nΠολύ όμορφο και καλοδουλεμένο!!!!!\nAliki Cavras 16 Σεπτεμβρίου 2012 - 2:34 μ.μ.\nΤι ωραίο άλμπουμ!όλες οι σελίδες η μία καλύτερη απο την άλλη! Να την χαίρεσαι την φιλενάδα σου!...είμαι σίγουρη οτι θα ενθουσιαστεί! Φιλάκια πολλά!\ncreative journey deppy11 16 Σεπτεμβρίου 2012 - 4:05 μ.μ.\nΤα χρωματα, τα σχεδια!!!!\nΝα χαιρεσαι την φιλη σου!!!!\nΔέσποινα 16 Σεπτεμβρίου 2012 - 4:22 μ.μ.\nΓλυκό και κοριτσίστικο!\nerinaki:)) 16 Σεπτεμβρίου 2012 - 4:57 μ.μ.\nΠαρασκευή 16 Σεπτεμβρίου 2012 - 7:55 μ.μ.\nΜπράβο Ερίνα, τέλεια δουλειά, διαφορετικές σελίδες και πανέμορφα χρώματα :)\nerinaki:)) 16 Σεπτεμβρίου 2012 - 11:34 μ.μ.\nΕυχαριστώ πολύ Βούλα μου!!!\nKiki 16 Σεπτεμβρίου 2012 - 8:03 μ.μ.\nΑαααα!!!Καλοκαιράκι διαβάζω και πώς να μην νιώσω έστω και λίγη ζήλια!!!!! Απολαύστε το όσο κρατήσει, είναι υπέροχο το ξέρω!!!! Το album έγινε φανταστικό, είναι καλοδουλεμένο και πολύ περίτεχνο!!! Μπράβο σου κοριτσάκι μου, με ότι καταπιάνεσαι καταλήγει σε μικρό αριστούργημα!!! Καλή εβδομάδα και πολλά πολλά πολλά φιλιά!!!\nerinaki:)) 16 Σεπτεμβρίου 2012 - 11:33 μ.μ.\nΝα σου πω βρε ζουζούνα μου πρώτη φορά εύχομαι να κρατήσει το καλοκαίρι μέχρι το επόμενο!!!!!χαχαχα ο χειμώνας με τα παιδάκια χωρίς θέρμανση στα σχολεία είναι τραγικό!!!!!!!Ευχαριστώ για τα γλυκά σου λόγια!!!\nΚατερινα 16 Σεπτεμβρίου 2012 - 11:51 μ.μ.\nφοβερο βιβλιο Κατερινα...τυχερη η φιλεναδα σου!!!!!!εμενα τα δικα μου γενεθλια ειναι την ανοιξη...οποτε περιμενω και εγω ενα γιατι δεν με βλεπω να μου φτιαχνω!!χαχα...\nιλια πολλα και καλη σχολικη χρονια...και με ευχες για ελαφρυ χειμωνα!!!\nerinaki:)) 17 Σεπτεμβρίου 2012 - 2:56 μ.μ.\nΕυχαριστώ Κατερίνα!!!Πιο σύντομα μάλλον θα σου φτιάξω δωράκι!!Μην ξεχνάς σε κάνα δίμηνο γιορτάζουμε!!!:)))\ndespina 17 Σεπτεμβρίου 2012 - 8:38 μ.μ.\nΕίναι πάρα πολύ όμορφο Ερίνα!!!!!τέλεια δουλεια!!!!φιλιά!!!\nMaria Tsilvidou 18 Σεπτεμβρίου 2012 - 10:15 μ.μ.\nΠωπω Ερίνα τι να πώ!!!!Απίστευτο!!Παραμυθένιο!!\nΕρίνα χίλια μπράβο!!\nΠολυυυυυυύ τυχερή η κοπέλα!!\ngeoleoan 18 Σεπτεμβρίου 2012 - 10:56 μ.μ.\nerinaki:)) 19 Σεπτεμβρίου 2012 - 2:23 μ.μ.\nSPYRIDOULA 19 Σεπτεμβρίου 2012 - 8:28 μ.μ.\nΕίναι πάρα πολύ όμορφο!!!Υπέροχο σε κάθε του λεπτομέρεια!!!Πολύ τυχερή η φίλη σου!!!Φιλιά!!!


| Επιστολή προς τον Υπουργό Κ. Χατζηδάκη, 24 Ιουλίου 2008\nΕπιστολή προς τον Υπουργό Κ. Χατζηδάκη, 24 Ιουλίου 2008\nΣτις 24 Ιουλίου 2008, απέστειλα επιστολή (document 16) στον Υπουργό Μεταφορών και Επικοινωνιών Κ. Χατζηδάκη (είχε προσφάτως διαδεχθεί τον Μ. Λιάπη). Ήταν μια πολυσέλιδη, τεκμηριωμένη επιστολή. Θα έλεγα ότι ήταν μάλλον το “magnum opus” στη διάρκεια της τετραετούς μάχης, της «μάχης του σιδηροδρόμου», που έδωσα κυρίως με την «πένα» και τη δύναμη των επιχειρημάτων και της πειθούς. Τα κύρια σημεία που υποστήριζα λεπτομερώς στην επιστολή ήσαν:\nΕχθρικό για τη σύγκλιση της χώρας με την Ευρώπη – Γιατί; Διότι δεν είναι σύγχρονο τρένο, δεν είναι τρένο υψηλής ταχύτητας. Δεν θα είναι δηλαδή ένα «σύστημα» που θα συνδυάζει νέας γενιάς οχήματα υψηλής ταχύτητας, αφοσιωμένη (dedicated) υποδομή υψηλής ταχύτητας και τις αντίστοιχες εξελιγμένες τεχνικές διαχείρισης της κίνησης και της ασφάλειας.\nΕχθρικό για τη στρατηγική της Ε.Ε. στις μεταφορές – Γιατί; Διότι θα αποτύχει στον ανταγωνισμό με τον αυτοκινητόδρομο (ΠΑΘΕ). Θα αποτύχει, αφού δεν θα είναι τρένο υψηλής ταχύτητας, να αποσπάσει σημαντικά επιβάτες και φορτία από τους δρόμους. Θα είναι, λοιπόν, ασυνεπές προς τον πολιτικό στόχο της Ε.Ε. για δραστική μετατόπιση προς ενεργειακώς πιο αποδοτικούς και περιβαλλοντικώς πιο φιλικούς τρόπους μεταφοράς (modal shift) – θα είναι, δηλαδή, εχθρικό προς τη σταθερή στρατηγική των βιώσιμων μετακινήσεων (sustainable mobility).\nΕχθρικό για τη βιώσιμη ανάπτυξη και το περιβάλλον – Γιατί; Διότι θα αποτύχει στον ανταγωνισμό με τον αυτοκινητόδρομο (ΠΑΘΕ). Θα αποτύχει, αφού δεν θα είναι τρένο υψηλής ταχύτητας, να αποσπάσει σημαντικά επιβάτες και φορτία από τους δρόμους. Επίσης, δεν θα εξυπηρετεί τη γενική ανάγκη για ελαχιστοποίηση της χρήσης γης και της αλλαγής του τοπίου. Θα είναι, λοιπόν, ασυνεπές προς τον πολιτικό στόχο της Ε.Ε. για βιώσιμη/αειφόρο ανάπτυξη (sustainable development) και προστασία του περιβάλλοντος, της ανθρώπινης υγείας και της ανθρώπινης ζωής.\nΕχθρικό για την εθνική οικονομία – Γιατί; Διότι θα είναι ένα έργο μη ανταγωνιστικό και συνεπώς ένα έργο εμπορικώς αποτυχημένο, ένα ακόμα έργο οικονομικώς ελλειμματικό, ένα έργο ζημιογόνο. Αυτό καθίσταται ακόμα περισσότερο βέβαιο ότι θα συμβεί αφού τη διαχείριση του έργου θα έχει ο ΟΣΕ, ένας οργανισμός ολοκληρωτικώς αποτυχημένος και απολύτως αναξιόπιστος.\nΕχθρικό για την Αιγιάλεια – Γιατί; Διότι τραυματίζει και αλλοιώνει το φυσικό και πολιτισμικό περιβάλλον της περιοχής και καταστρέφει το φυσικό κάλλος πολλών αγροτουριστικών παραθαλάσσιων οικισμών της. Διότι, επίσης, καταργεί την παλιά σιδηροδρομική γραμμή του 1887.\nΟυδέποτε έλαβα απάντηση σε εκείνη την επιστολή.\nFax στην ομοσπονδία "Η Αλκυών", 23 Μαρτίου 2005\nΕνημερωτικό Δελτίο Νο. 1, 25 Μαρτίου 2005\nΕπιστολή προς την εφημερίδα "Η Καθημερινή", 27 Αυγούστου 2005\nΕπιστολή προς τον Πρωθυπουργό, 7 Σεπτεμβρίου 2005\nΈνσταση προς τον Δήμο Ακράτας, 28 Νοεμβρίου 2005\nΗ σύσκεψη στο δημαρχείο Ακράτας, 13 Ιανουαρίου 2006\nΗμιτελής επιστολή προς τον Πρωθυπουργό, Αύγουστος 2006\nΕπιστολή προς την εφημερίδα "Το Βήμα της Αιγιαλείας", 13 Αυγούστου 2006\nΕνημερωτικό Δελτίο Νο. 2, 20 Αυγούστου 2006\nΗ καμπάνια "Σταματήστε το τώρα!", 21 Αυγούστου - 15 Σεπτεμβρίου 2006\nΕπιστολή προς τον ευρωβουλευτή Κ. Χατζηδάκη, 23 Δεκεμβρίου 2006\nΕπιστολή προς τον βουλευτή Αχαΐας Μ. Μπεκίρη, 23 Δεκεμβρίου 2006\nΗμιτελές Ενημερωτικό Δελτίο Νο. 3, 3 Δεκεμβρίου 2007\nΕπιστολή προς 16 δημοσιογράφους μεγάλων εφημερίδων της Αθήνας, 29 Ιουλίου 2008\nΕπιστολή προς την εφημερίδα "Το Βήμα της Αιγιαλείας", 17 Νοεμβρίου 2008\nΗμιτελής επιστολή προς τον εκδότη Αντώνη Καρκαγιάννη, Αύγουστος 2009


Guido's Pizza Pasta Panini, Durango - Κριτικές εστιατορίων - TripAdvisor\nDurango: Όλα τα εστιατόρια Guido's Pizza Pasta Panini: Εστιατόρια στην περιοχή\nDurango: Όλες οι δραστηριότητες Δραστηριότητες κοντά σε: Guido's Pizza Pasta Panini\nΗνωμένες Πολιτείες Κολοράντο Durango Εστιατόρια σε Durango Guido's Pizza Pasta Panini\nΝο 51 από 147 στην κατηγορία Εστιατόρια για: Durango €€ - €€€\nΙταλική 1201 Main Ave Ste 102, Durango, CO 81301-5161+1 970-259-5028Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 214 κριτικέςΕξαιρετικό53%Πολύ καλό27%Μέτριο9%Ανεπαρκές8%Πολύ κακό3%Ανοιχτό τώραΔευ - Σαβ11:30 - 09:00Αναλυτικό ωράριο ΚΟΥΖΙΝΕΣ Ιταλική ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 1201 Main Ave Ste 102, Durango, CO 81301-5161Όλες οι λεπτομέρειες Βελτίωση αυτής της καταχώρισηςΜπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι ρομαντικό;Ναι Όχι Άγνωστο Αυτό το εστιατόριο είναι καλό για επαγγελματικές συναντήσεις;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Αυτό το εστιατόριο είναι για πίτσα;Ναι Όχι Άγνωστο Αυτό το εστιατόριο δέχεται κρατήσεις;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο προσφέρει υπαίθρια τραπέζια;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (214)Βαθμολογία ταξιδιωτών Εξαιρετικό44Πολύ καλό21Μέτριο4Ανεπαρκές6Πολύ κακό4Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (79)Αγγλικά (210)Γερμανικά (2)Περισσότερες γλώσσες Γλώσσα Ελληνικά (79)Αγγλικά (210)Γερμανικά (2)Ιταλικά (2)Δείτε τι λένε οι ταξιδιώτες: 1 - 10 από 79 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιDawb99Fresno10914Η κριτική γράφτηκε πριν από 1 εβδομάδα μέσω κινητής συσκευής Εκπληκτικό φαγητό και εξυπηρέτηση!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιnmetcalf76Gilbert, Αριζόνα5Η κριτική γράφτηκε πριν από 2 εβδομάδες Εξαιρετική πίτσα, φιλικό προσωπικό.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJohn MDurango, Colorado10Η κριτική γράφτηκε 15 Ιουνίου 2017 μέσω κινητής συσκευής 3 απεργίεςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιsararod2001Χιούστον, Τέξας4Η κριτική γράφτηκε 14 Ιουνίου 2017 μέσω κινητής συσκευής Θα το επισκεφθώ ξανά!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιRobert CDurango, Κολοράντο122Η κριτική γράφτηκε 7 Ιουνίου 2017 μέσω κινητής συσκευής Απίστευτο τεράστιο καταστροφικό σβώλο από δείπνοΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMakaiTideDurango, Κολοράντο7548Η κριτική γράφτηκε 7 Μαΐου 2017 Υπέροχο DeliΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιkauppik2003Durango, Κολοράντο3Η κριτική γράφτηκε 3 Μαρτίου 2017 Εξαιρετική Ιταλική authenic!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCJ WDurango, Κολοράντο216Η κριτική γράφτηκε 24 Φεβρουαρίου 2017 Έλλειψη κατάρτισης είναι προφανείς.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιbsscCotopaxi, Κολοράντο681234Η κριτική γράφτηκε 15 Φεβρουαρίου 2017 Πολύ καλό ιταλικό φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιebey83Η κριτική γράφτηκε 16 Ιανουαρίου 2017 μέσω κινητής συσκευής Νόστιμο προετοιμασμένο από τον σεφ Susan!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΠροηγούμενοΕπόμενο123456…8Ενημέρωση καταχώρισης… Στην περιοχή Κοντινά εστιατόριαDoc Hathaway's Cafe43 κριτικές 0,25 χλμ μακριά Carver Brewing Co.908 κριτικές 0,23 χλμ μακριά Oscar's Cafe468 κριτικές 0,27 χλμ μακριά Eolus Bar & Dining295 κριτικές 0,36 χλμ μακριά Κοντινά αξιοθέαταHistoric Downtown Durango1.468 κριτικές 0,47 χλμ μακριά Durango Fish Hatchery and Wildlife Museum143 κριτικές 0,56 χλμ μακριά Durango Welcome Center80 κριτικές 0,51 χλμ μακριά Powerhouse Science Center59 κριτικές 0,21 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Guido's Pizza Pasta Panini και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n1201 Main Ave Ste 102, Durango, CO 81301-5161 Τοποθεσία:


O Παπαδόπουλος και τα “τερτίπια των ΑΝΕΛ”…. – ΤΡΙΚΚΗPress – Τα νέα των Τρικάλων\nO Παπαδόπουλος και τα “τερτίπια των ΑΝΕΛ”…. Reviewed by Momizat on Σεπ 20 . Ως «τερτίπι» που μπορεί να ανατρέψει την κυβερνητική θητεία και να οδηγήσει σε πρόωρες εκλογές χαρακτήρισε την στάση των ΑΝΕΛ να καταψηφίσουν την τροπολογία για Ως «τερτίπι» που μπορεί να ανατρέψει την κυβερνητική θητεία και να οδηγήσει σε πρόωρες εκλογές χαρακτήρισε την στάση των ΑΝΕΛ να καταψηφίσουν την τροπολογία για Rating: 0\nO Παπαδόπουλος και τα “τερτίπια των ΑΝΕΛ”….\nΔημοσιεύτηκε στις: 20 Σεπτεμβρίου, 2017 στην κατηγορία: ΤΡΙΚΑΛΙΝΑ ΜΑΣΛΑΤΙΑ | σχόλια : 0\nΩς «τερτίπι» που μπορεί να ανατρέψει την κυβερνητική θητεία και να οδηγήσει σε πρόωρες εκλογές χαρακτήρισε την στάση των ΑΝΕΛ να καταψηφίσουν την τροπολογία για την «Τουρκική Ενωση Ξάνθης» ο τρικαλινός βουλευτής του ΣΥΡΙΖΑ Σάκης Παπαδόπουλος.\nΜιλώντας στην Ολομέλεια της Βουλής είπε χαρακτηριστικά «αυτά τα ζητήματα αφορούν και την αγνή σχέση μας με του Ανεξάρτητους Έλληνες. Ο Θανάσης Παπαχριστόπουλος που τον εκτιμώ, μας είπε ούτε λίγο ούτε πολύ, αγαπητέ Υπουργέ, ότι θα πρέπει να αποσύρουμε την τροπολογία, επειδή είναι αντίθετη με τις πατριωτικές ευαισθησίες των ΑΝΕΛ. Να είμαστε καθαροί. Σε ζητήματα που είναι θέματα αρχών, κάνουμε κι εμείς έκκληση και στον Πρόεδρο των ΑΝΕΛ και στην Κοινοβουλευτική τους Ομάδα» για να προσθέσει «Γιατί ο Πρόεδρος των ΑΝΕΛ, ο κ. Καμμένος, είπε ότι «θα πάμε μαζί για να δώσουμε τη μάχη του έργου που κάνουμε στις επόμενες εκλογές». Αυτό, όμως, με τέτοια τερτίπια, δεν πάει πολύ. Και νομίζω ότι αυτή η προειδοποίηση πρέπει να απευθυνθεί. Οι καθαρές κουβέντες κάνουν και τους καθαρούς φίλους».\nΣε άλλο σημείο δε ο ίδιος κάλεσε τα κόμματα να προετοιμαστούν για ένα κοινοβούλιο που θα προκύψει μετά από εκλογές με το σύστημα της απλής αναλογικής. «Επιμένω ότι πρέπει να προετοιμαζόμαστε για ένα Κοινοβούλιο, μετά τις επόμενες εκλογές, της απλής αναλογικής, που θα δημιουργεί πραγματικά προγραμματικές συμφωνίες, ας κάνουμε από τώρα αυτές τις συζητήσεις. Ας τις κάνουμε από τώρα για να είμαστε καθαροί» είπε συγκεκριμένα.


[Διαστάσεις ] «Είσαι νόµιµα εδώ;» - ΤΑ ΝΕΑ\ntanea.gr > Απόψεις > [Διαστάσεις ] «Είσαι νόµιµα εδώ;»\n[Διαστάσεις ] «Είσαι νόµιµα εδώ;»\nΚαντ Μεράντ. Εχει ζήσει τον ρόλο του Ντίνο στο πετσί του\nΓια τους φίλους του είναι ένας πωλητής αυτοκινήτων από την Ιταλία, επιτυχηµένος, δηµοφιλής, ένα βήµα πριν από την προαγωγή. Για τη µητέρα του, όµως, είναι ο Μουράντ Μπεν Σαούντ.\nΟ Μουράντ που, χωρίς να το ξέρει η οικογένειά του, συστήνεται ως Ντίνο σε φίλους και γνωστούς, είναι στην πραγµατικότητα γαλλοαλγερινός και αλλάζει όνοµα και εθνικότητα για να µπορεί να δουλεύει. Είναι επίσης ο βασικός χαρακτήρας µιας νέας γαλλικής κωµωδίας µε τίτλο «Ο Ιταλός».\nΤο θέµα της δεν είναι άγνωστο στη γαλλική κοινωνία: πολλοί µετανάστες δεύτερης και τρίτης γενιάς στη Γαλλία αναγκάζονται να συστήνονται µε διαφορετικά ονόµατα και να δηλώνουν διαφορετική καταγωγή για να µπορέσουν να βρουν µια θέση στον ήλιο της αγοράς εργασίας. «Ο Ντίνο έχει δύο ζωές» συνοψίζει η Φαρίντα Ουχανί, η ηθοποιός που υποδύεται τη µητέρα του πρωταγωνιστή στην ταινία. «Αλλάζει το όνοµά του για να βρει δουλειά, σπίτι, για να χτίσει µια κανονική ζωή.\nΤο πρόβληµά του; Είναι Αραβας». Η Φαρίντα Ουχανί υπενθυµίζει ότι η πρώτη γενιά µεταναστών ήταν απαλλαγµένη από το είδος του προβλήµατος που αντιµετωπίζει ο κινηµατογραφικός γιος της.\nΣτη Γαλλία, η ανεργία µεταξύ των µεταναστών δεύτερης και τρίτης γενιάς φτάνει το 20% και είναι διπλάσια σε σχέση µε τον εθνικό µέσο όρο. Στον ηθοποιό που ενσαρκώνει τον Ντίνο ο ρόλος δεν ήταν καθόλου άγνωστος. Ο Καντ Μεράντ, γάλλος αλγερινής καταγωγής κι ένας από τους πιο αναγνωρισµένους ηθοποιούς στη Γαλλία σήµερα, είχε αποφασίσει κάποτε να κόψει λίγο το µικρό του όνοµα, Καντούρ, για να βρίσκει πιο εύκολα ρόλους. Πολλοί Γάλλοι αραβικής καταγωγής έκαναν ακριβώς το ίδιο. Η Ναϊµά Μιλί για παράδειγµα είναι µια γαλλοαργερινή τρίτης γενιάς. Ο παππούς της είχε έρθει στη Γαλλία µετά το τέλος του Β Παγκοσµίου Πολέµου και εργάστηκε ως οικοδόµος. Η ίδια είχε περισσότερα όνειρα. Σπούδασε, έµαθε τέσσερις γλώσσες και µε αυτά τα προσόντα είχε συνεργαστεί στο παρελθόν µε γαλλικές επιχειρήσεις όπως η Credit Αgricole, η Τotal και η France Τelecom.\nΤο τελευταίο διάστηµα, όµως, δεν την έχει καλέσει για συνέντευξη ούτε µία από τις εκατό επιχειρήσεις στις οποίες έχει στείλει το βιογραφικό της. Δεν αναρωτήθηκε για τον λόγο. Απλώς άλλαξε το όνοµά της από Ναϊµά σε Ναόµι.\nΜια εξίσου δυσάρεστη εµπειρία διηγήθηκε στους συµπατριώτες του ο Μουσταφά Κεσούς µέσα από τις σελίδες της εφηµερίδας Le Μonde όπου εργάζεται ως αθλητικογράφος. Την πρώτη φορά που συναντήθηκε µε τον υπουργό Εσωτερικών Μπρις Ορτεφέ, ο Κεσούς συστήθηκε µε το όνοµά του και την ιδιότητά του. Μετά τα χαµόγελα και την εγκάρδια χειραψία, ο υπουργός δεν το σκέφθηκε καν δεύτερη φορά για να κάνει µια µικρή επίδειξη «χιούµορ» ρωτώντας τον δηµοσιογράφο: «Είσαι νόµιµα εδώ;».\nΑν και διαφηµίζεται ως κωµωδία, η ταινία «Ο Ιταλός» αποτυπώνει µια πικρή πραγµατικότητα.


Οι τελευταίες φωτογραφίες του περίφημου δίδυμου Χοντρός και... - Flashnews.gr\nΟι τελευταίες φωτογραφίες του περίφημου δίδυμου Χοντρός και Λιγνός λίγο πριν πεθάνει ο πρώτος\nΧοντρός και Λιγνός. Ενα κινηματογραφικό δίδυμο που έγινε διάσημο κυριολεκτικά σε όλα τα μήκη και πλάτη του κόσμου, προσφέροντας γέλιο ακόμα από την πρώτη στιγμή της εμφάνισής τους: ο Ολιβερ Χάρντι χοντρός με αγαθό πρόσωπο, ο Σταν Λόρεν αδύνατος, κοντούλης, νευρώδης.\nΟι τελευταίες φωτογραφίες που έβγαλαν, καθώς ετοίμαζαν την επιστροφή τους στον κινηματογράφο είναι ελάχιστα γνωστές και δείχνουν πόσο ... διαφορετικός ήταν ο Χοντρός. Λίγους μήνες μετά πέθανε και το come back, δεν έγινε ποτέ.\nΟι φωτογραφίες αυτές τραβήχτηκαν τον Φεβρουάριο 1956. Ο Χάρντι ήταν ήδη άρρωστος, αντιμετώπιζε σοβαρά προβλήματα με την καρδιά του και ο γιατρός του είχε ζητήσει να χάσει τουλάχιστον 45 κιλά. Ηταν όμως έτοιμος να επιστρέψει στη μεγάλη οθόνη.\nΟμως μια σειρά εγκεφαλικών του στέρησαν μερικώς την ικανότητα της κίνησης και της ομιλίας. Πέθανε τελικά τον Αύγουστο του 1957, εξαντλημένος, έχοντας χάσει περί τα 63 κιλά. Η είδηση του θανάτου του οδήγησε σε μια γιγαντιαία επανακυκλοφορία των ταινιών του Χοντρού και του Λιγνού στους κινηματογράφους.\nΟσο ο Χάρντι βρισκόταν στο κρεβάτι ανίκανος να μιλήσει, ο Λόρεν τον επισκεπτόταν συνέχεια και οι δυο τους ήταν απολαυστικοί καθώς επικοινωνούσαν μόνο με κινήσεις και γκριμάτσες, ξεκαρδίζονταν, συγκινούνταν. Ο σύνδεσμος μεταξύ του ήταν ισχυρός. Οταν ο Σταν Λόρεν έμαθε για τον θάνατο του φίλου του δήλωσε «Είμαι σοκαρισμένος. Ηταν σαν αδελφός μου. Ετσι τελειώνει η ιστορία του Χοντρού και του Λιγνού».\nΠέμπτη, 18 Σεπτεμβρίου 2014, 08:43


Αρχική σελίδαmediaΗ νέα ημερομηνία και ώρα μετάδοσης των "Mad Video Music Awards"\nΗ νέα ημερομηνία και ώρα μετάδοσης των "Mad Video Music Awards"\nΜαρία Πρατσή 12/22/2020 09:00:00 π.μ.\nΑκολουθώντας τη σειρά τηλεοπτικής εμφάνισης, για το «Best Hip–Hop Urban Video», η Δήμητρα Αλεξανδράκη και η Ιωάννα Τούνη θα παραδώσουν το βραβείο στον Mad Clip για την επιτυχία «Hustla». Η Φελίσια Λαπάτη και η Super Κική θα απονείμουν το βραβείο για το «Best Hip–Hop Track» στον Toquel για το τραγούδι «Business».\nΣτα Mad Video Music Awards 2020, η Τάμτα και ο Snik θα παραλάβουν το βραβείο «Best Video Of The Year» για το τραγούδι «Senorita» από τον Αντώνη Δημητριάδη και τη Ζωή Δημητράκου. Το «Δεν Έχω Ιδέα» από το Χρήστο Μάστορα θα βραβευθεί ως «Best Song» από τον πρώην πρωταθλητή Πύρρο Δήμα. Στα φετινά VMA η Έλενα Παπαρίζου θα παραλάβει από τη Ντορέττα Παπαδημητρίου και τη Μαρία Σολωμού το «Best Female Adult». Ο Δημήτρης Ουγγαρέζος και η Konnie Metaxa θα παραδώσουν το «Best Female Modern» στην Ελένη Φουρέιρα. Ο Κωνσταντίνος Αργυρός θα παραλάβει το «Best Male Adult» από την Ελεονώρα Μελέτη. Το «Best Male Modern» των Mad Video Music Awards 2020 θα απονεμηθεί στον SΝΙΚ από τη Δανάη Μπάρκα. Η Ilenia Williams με το Νίκο Γιαννουλίδη θα είναι οι απονεμητές του «Best Duet» για το «Loquita» της Ελένης Φουρέιρα με τον Claydee. Η Λένα Ζευγαρά θα βραβευθεί ως «Best New Comer» στη 17η χρονιά των VMA, παραλαμβάνοντας το βραβείο από την Κατερίνα Καινούργιου και το Νίκο Κοκλώνη. Ο Έκτορας Μποτρίνι και η Σάσα Σταμάτη θα είναι οι απονεμητές για το «Best Viral» στους Νικόλα Ράπτη και Φάνη Λαμπρόπουλο για το project «Παρασκευάς». Τέλος, η Μαίρη Συνατσάκη και ο Διονύσης Αντζαράκης θα παραδώσουν το βραβείο «Best Group» των Mad Video Music Awards 2020 στις MEΛISSES.\n«MAD VIDEO MUSIC AWARDS 2020» ΝΕΑ ΗΜΕΡΟΜΗΝΙΑ ΠΡΟΒΟΛΗΣ ΣΑΒΒΑΤΟ 2 ΙΑΝΟΥΑΡΙΟΥ 2021 ΣΤΙΣ 21:00 ΑΠΟΚΛΕΙΣΤΙΚΑ ΣΤΟ MEGA\nΚΑΤΗΓΟΡΙΑ: BEST HIP–HOP URBAN VIDEO


Μάθε τα πάντα για Umbrella Corps | Game20.gr\nGAME20.GR > Umbrella Corps\nΤο επερχόμενο Umbrella Corps συνεχίζει να αποκαλύπτεται. Ως γνωστόν, το Umbrella Corps είναι online shooter τρίτου προσώπου, με μάχες μισθοφόρων σε τοποθεσίες από τον κόσμο του Resident Evil. Όπως ανακοίνωσε η Capcom, η Raccoon City είναι μία από τις τοποθεσίες όπου λαμβάνει χώρα η δράση του Umbrella Corps, με έναν χάρτη βασισμένο στους δρόμους της πόλης και έναν χάρτη βασισμένο στο αξέχαστο αστυνομικό τμήμα της πόλης. To Umbrella Corps βγαίνει 21 Ιουνίου σε PS4 και PC. Δείτε νέο τρέιλερ και πείτε μας πώς σας φαίνεται! Περισσότερα...\nΈνας μήνας παραπάνω αναμονής για τους λίγους που περιμένουν το Umbrella Corps. Όπως ανακοίνωσε η Capcom, το Umbrella Corps τελικά κυκλοφορεί 21 Ιουνίου ψηφιακό για PS4 και PC. Ως γνωστόν το Umbrella Corps είναι online shooter τρίτου προσώπου, με μάχες μισθοφόρων σε τοποθεσίες από τον κόσμο του Resident Evil. Το παιχνίδι χρησιμοποιεί την Unity engine και έχει γρήγορη δράση σε κλειστούς χάρτες, με αναλογικό σύστημα στόχευσης και κάλυψης. Δείτε νέο trailer παρακάτω και πείτε μας αν σας ενδιαφέρει! Περισσότερα...\nΤο επόμενο παιχνίδι Resident Evil είναι προ των πυλών. Ο λόγος για το Umbrella Corps, το οποίο είναι online shooter τρίτου προσώπου, με μάχες μισθοφόρων σε τοποθεσίες από τον κόσμο του Resident Evil. Το Umbrella Corps χρησιμοποιεί την Unity engine και έχει γρήγορη δράση σε κλειστούς χάρτες, με αναλογικό σύστημα στόχευσης και κάλυψης. Όπως ανακοίνωσε η Capcom, το Umbrella Corps αναμένεται τον Μάιο σε PS4 και PC, με τιμή 30 ευρώ. Δείτε νέο gameplay trailer και πείτε μας πώς σας φαίνεται! Περισσότερα...\nUmbrella Corps: Μάχες μισθοφόρων στον κόσμο του Resident Evil\nΗ Capcom διευρύνει τους ορίζοντες της σειράς Resident Evil με ένα παιχνίδι αρκετά διαφορετικό από τα προηγούμενα. Ο λόγος για το Umbrella Corps, το οποίο είναι online shooter τρίτου προσώπου, με μάχες μισθοφόρων σε τοποθεσίες από τον κόσμο του Resident Evil. Το Umbrella Corps χρησιμοποιεί την Unity engine και έχει γρήγορη δράση σε κλειστούς χάρτες, με αναλογικό σύστημα στόχευσης και κάλυψης. Το Umbrella Corps αναμένεται αρχές 2016 σε PS4 και PC, με τιμή 30 ευρώ. Δείτε πρώτο gameplay trailer και πείτε μας πώς σας φαίνεται! Περισσότερα...


Η θέση του Λουτσέσκου για Ντάουμ - inpaok.com\n25. Μαΐου 2018 10:09 Γιάννης Σωτηρίου\nΔεν είναι λίγοι οι διεθνείς Ρουμάνοι παίκτες, οι οποίοι επιτέθηκαν στον πρώην πια προπονητή της Εθνικής Ρουμανίας, Κριστόφ Ντάουμ. Ο Ράζβαν Λουτσέσκου πάντως δεν συμφώνησε με τους συμπατριώτες του.\nΟ Γκάμπριελ Τόρζε ήταν μεταξύ των ποδοσφαιριστών που μίλησε εις βάρος του Γερμανού πρώην ομοσπονδιακού τεχνικού και το σάιτ «Fanatik.ro» ζήτησε τη γνώμη του προπονητή του ΠΑΟΚ για το θέμα.\nΟ Ράζβαν Λουτσέσκου πήρε το μέρος του Κριστόφ Ντάουμ!\nΤι είπε ο Τόρζε για τον Ντάουμ; «Στον Ντάουμ δεν αρέσουν οι ποδοσφαιριστές με προσωπικότητα, οι ποδοσφαιριστές που έχουν κάτι να πουν. Αναφέρομαι σε αυτούς που μιλάνε όσο περισσότερο γίνεται. Εννοώ, αν σου άρεσαν τα αστεία ή μιλούσες κατά τη διάρκεια της προπόνησης, αυτό δεν ήταν καλό. Δεν του άρεσαν αυτού του είδους οι ποδοσφαιριστές και απέκλειε έναν κάθε φορά» ήταν το επίμαχο σχόλιο.\nΟ Ραζβάν Λουτσέσκου από την πλευρά του τόνισε τα εξής: «Δε μου άρεσαν οι αντιδράσεις ορισμένων παικτών προς τον Ντάουμ. Δεν ήταν μόνο ο Τόρζε, ήταν πολλοί. Και πριν φύγει και μετά που έφυγε. Είναι άνθρωποι του τίποτα, δεν έχουν προσωπικότητα. Με τέτοιους παίκτες, δεν μπορείς να έχεις πραγματική απόδοση. Είναι ξεκάθαρο, δεν μπορείς έτσι να πάρεις αποτελέσματα. Όταν είσαι ποδοσφαιριστής, πρέπει να μιλάς στον αγωνιστικό χώρο.\nΌταν έχεις κάτι να πεις, πηγαίνεις πρώτα στον αρχηγό της ομάδας και μετά πας στον προπονητή και του λες: κόουτς, πιστεύουμε πως πρέπει να κάνεις αυτό ή αυτό δεν είναι εντάξει. Και μετά, όλα πεθαίνουν εκεί, στη συζήτηση με τον προπονητή».


Oλυμπιακός-Παναθηναϊκός Μία Μάχη δίχως ΑΥΡΙΟ ·\nHome ΑΡΧΙΚΗ Olympiacos : Ροή ειδήσεων Oλυμπιακός-Παναθηναϊκός Μία Μάχη δίχως ΑΥΡΙΟ\nΟλυμπιακός και Παναθηναϊκός μέρος 5ο και τελευταίο.\nΣτο ΣΕΦ ο Ολυμπιακός (21:00 Ote sport4 ) με όπλο τον κόσμο του που έκανε sold out μέσα σε λίγες ώρες , θα κυνηγήσει το 3 σερί πρωτάθλημά του.\nΧωρίς προβλήματα ολοκληρώθηκε η προπόνηση του Ολυμπιακού, και όπως είδαμε και στον 4ο αγώνα στο ΟΑΚΑ ο κόουτς Σφαιρόπουλος είδε ότι το παιχνίδι δεν βγήκε, και αποφάσισε να αφήσει εκτός παιχνιδιού Σπανούλη και Πρίντεζη με σκοπό να είναι έτοιμοι στο πιο κρίσιμο και τελευταίο αγώνα σήμερα. Συνολικά ο Ολυμπιακός μέσα στην χρονιά έχει δώσει 74 παιχνίδια και με το σημερινό 75. Τώρα που φτάσαμε στο τέλος η κούραση τον παιχτών μας βγαίνει, αλλά στο σημερινό αγώνα θα τα δώσουν όλα καθώς ο κόσμος θα τους σπρώχνει με την φωνή του.\nΜόνο ένα break σε πέμπτο τελικό!!!\nΟ Ολυμπιακός έχει βρεθεί πέντε φορές σε θέση να παίζει για τον τίτλο σε ένα ματς στην έδρα του και έχει τέσσερις νίκες, 1994, το 1995 ι το 1996 και το 2012\n1995/96: Ολυμπιακός – Παναθηναϊκός 3–2 (67–63, 63–65, 72–65, 74–79, 73–38)\n2011/12: Ολυμπιακός – Παναθηναϊκός 3–2 (84–78, 79–81, 84–72, 74–84, 82–76)\nΟι «πράσινοι» ως φιλοξενούμενοι είχαν πάρει το πρωτάθλημα σε πέμπτο τελικό μέσα στο ΣΕΦ το 1999 και είναι ο μόνος τελικός που έχει χάσει ο Ολυμπιακός στην έδρα του σε 5ο αγώνα\nΓκριν: «Τέτοιοι αγώνες κρίνονται από την ψυχή»\nΗ ανάρτηση του Γκριν:\n«Τέτοια ματς τα κρίνει η ψυχή\nΦίλες και φίλοι μου, ελπίζω να είστε καλά. Η μεγάλη στιγμή έφτασε. Στον αυριανό πέμπτο τελικό με τον Παναθηναϊκό, όλα θα κριθούν σε 40 λεπτά. Όποια ομάδα νικήσει, θα στεφθεί πρωταθλήτρια και πραγματικά είμαι ανυπόμονος γι’ αυτό το σπουδαίο ματς.\nΑυτό θα είναι για εμάς το 73ο ματς της σεζόν και τελευταίο και πραγματικά θέλουμε όσο τίποτα τη νίκη και να στεφθούμε πρωταθλητές Ελλάδος. Οι δύο ομάδες ξέρουν καλά η μια την άλλη, άλλωστε έχουμε παίξει ήδη εννιά φορές φέτος μεταξύ μας και αυτό θα είναι το δέκατο παιχνίδι. Θα πρέπει να ακολουθήσουμε το πλάνο του προπονητή μας στο 100% και να είμαστε απόλυτα συγκεντρωμένοι. Στο τέταρτο παιχνίδι κάναμε πάρα πολλά λάθη και αυτό δεν πρέπει να επαναληφθεί. Εκτός, όμως, της τακτικής, θα πρέπει να δείξουμε και πόσο πολύ το θέλουμε. Διαφορετικά, θα έχουμε μεγάλο πρόβλημα. Τέτοια ματς τα κρίνει η ψυχή και η θέληση, η πνευματική ετοιμότητα και το πάθος και θα πρέπει να είμαστε απόλυτα έτοιμοι για ένα μεγάλο παιχνίδι. Φιλικά, Έρικ»\nΜπιρτς: «Τίποτε άλλο πέρα από τον τίτλο»\n«Θέλουμε τον τίτλο και δεν σκεφτόμαστε τίποτα άλλο εκτός από αυτόν. Παίζουμε μπροστά στον κόσμο μας, στο φινάλε μιας δύσκολης και απαιτητικής χρονιάς, και στο μυαλό μας έχουμε μόνο το πώς θα κατακτήσουμε το πρωτάθλημα. Αυτός είναι ο στόχος μας από την αρχή της περιόδου και βρισκόμαστε πλέον στον τελευταίο αγώνα της, στον πιο κρίσιμο και καθοριστικό… Στο πρόσφατο ματς στο ΟΑΚΑ δεν ήμασταν αυτοί που έπρεπε, όμως πλέον δεν ωφελεί να γυρίζουμε πίσω σε ό,τι έγινε, μα να προχωράμε μπροστά. Πεποίθησή μου είναι πως όλα θα πάνε καλά και ο Ολυμπιακός θα συνεχίσει να παίρνει τίτλους», δήλωσε ο Καναδός σέντερ μιλώντας στη Real News.\nΟλυμπιακός: «Μόνο με τη φωνή σας και μην απαντήσετε στις προκλήσεις τους»\n«Η ΚΑΕ Ολυμπιακός παρακαλεί τους φιλάθλους της ομάδας που θα βρεθούν στις εξέδρες του Σταδίου Ειρήνης και Φιλίας την Κυριακή (11/6) στον πέμπτο τελικό της σειράς με τον Παναθηναϊκό Superfoods να επιδείξουν την καλύτερη συμπεριφορά και να υποστηρίξουν την ομάδα μόνο με τη φωνή τους. Δίχως την παραμικρή παραβατική ενέργεια που θα δημιουργήσει εμπόδια στην προσπάθεια των παικτών μας. Ο Ολυμπιακός βρίσκεται μια ανάσα από την κατάκτηση του πρωταθλήματος. Όλα τα μέλη της ομάδας, σας θέλουν στο πλευρό τους ώστε να γίνετε για ακόμα μια φορά ο “έκτος παίκτης” και όλοι μαζί να πανηγυρίσουμε στο τέλος την κατάκτηση του τρίτου συνεχόμενου πρωταθλήματος. Προστατεύστε τον Ολυμπιακό μας, μόνο με τη φωνή σας και μην απαντήσετε στις προκλήσεις τους. Όλοι μαζί για το τρίτο συνεχόμενο. Όλοι μαζί γι’ αυτό που αξίζουμε».


Φιλανδοί οι πιο ευτυχισμένοι άνθρωποι στον πλανήτη – politik.gr\n18/03/2018, 7:30 πμ\nΣύμφωνα με την ετήσια έκθεση του ΟΗΕ, η Φινλανδία είναι η πιο ευτυχισμένη χώρα στον κόσμο. Η Φινλανδία ανέβηκε από την πέμπτη θέση που ήταν πέρυσι παίρνοντας τα πρωτεία από τη Νορβηγία.\nΠιο αναλυτικά , οι 10 πιο ευτυχισμένες χώρες το 2018 είναι: η Φινλανδία, η Νορβηγία, η Δανία, η Ισλανδία, η Ελβετία, η Ολλανδία, ο Καναδάς, η Νέα Ζηλανδία, η Σουηδία και η Αυστραλία.\nΌσον αφορά στη χώρα μας κατατάσσεται στην 79η θέση κάτω από την Σερβία και πάνω από το Τατζικιστάν.\nΤο τελευταίο στον κατάλογο του δείκτη ευτυχίας είναι το Μπουρούντι και οι Αμερικανοί είναι λιγότερο ευτυχισμένοι παρότι η χώρα τους έγινε πλουσιότερη. Η έκθεση δόθηκε στη δημοσιότητα σε εκδήλωση στην Ποντιφική Ακαδημία Επιστημών στο Βατικανό, ενόψει της Παγκόσμιας Ημέρας Ευτυχίας που τιμάται από τον ΟΗΕ στις 20 Μαρτίου.\nΗ θέση που καταλαμβάνουν οι ΗΠΑ\nΟι ΗΠΑ καταλαμβάνουν την 18η θέση στον κατάλογο, από την 14η που ήταν πέρυσι. Η Βρετανία την 19η θέση και τα Ηνωμένα Αραβικά Εμιράτα την 20η. Ένα κεφάλαιο στην έκθεση των 170 σελίδων αφιερώνεται στα προβλήματα υγείας που αναδύονται όπως η παχυσαρκία, η κατάθλιψη και η κρίση με τις υπερβολικές δόσεις οπιούχων, κυρίως στις ΗΠΑ, όπου η επικράτηση αυτών των τριών προβλημάτων αυξάνεται με ταχύτερους ρυθμούς σε σχέση με τις περισσότερες άλλες χώρες.\nΑυτό που αξίζει να αναφέρουμε είναι ότι ενώ το κατά κεφαλήν εισόδημα έχει αυξηθεί αξιοσημείωτα στις ΗΠΑ τα τελευταία πενήντα χρόνια, ο δείκτης ευτυχίας επλήγη από εξασθενημένα δίκτυα κοινωνικής υποστήριξης, μια αύξηση στην αντίληψη για τη διαφθορά στην κυβέρνηση και στον επιχειρηματικό χώρο και μια μείωση της εμπιστοσύνης στους δημόσιους θεσμούς.\nTags: δείκτης ευτυχίας, ΟΗΕ, Παγκόσμια Ευτυχία


Πώς παρέδωσαν οι θείοι Πατέρες να λέμε την προσευχή – Ιερός Ναός Αγίου Αχιλλίου\nΠώς παρέδωσαν οι θείοι Πατέρες να λέμε την προσευχή\n4 Μαΐου, 2014 by\nΟ θείος Χρυσόστομος την παραδίδει ολόκληρη λέγοντας: «Σάς παρακαλώ, αδελφοί, ποτέ να μην καταπατήσετε ή να καταφρονήσετε τον κανόνα της προσευχής· γιατί άκουσα κάποιους πατέρες να λένε κάποτε: “Ποιος είναι ο μοναχός, αν καταπατήσει ή καταφρονήσει τον κανόνα του;”. Μάλλον οφείλει, είτε τρώει είτε πίνει είτε κάθεται είτε εκτελεί διακόνημα είτε περπατά είτε κάτι άλλο κάνει, να κράζει αδιάλειπτα το “Κύριε Ιησού Χριστέ, Υιέ του Θεού, ελέησόν με”, ώστε η μνήμη αυτή του ονόματος του Κυρίου μας Ιησού Χριστού να ερεθίσει σε πόλεμο τον εχθρό.\nΓιατί η ψυχή που βιάζει τον εαυτό της θα τα βρει όλα, είτε πονηρά είτε αγαθά, με τη μνήμη. Πρώτα θα δει μέσα στην καρδιά του το κακό, και τότε θα βρει τα αγαθά. Γιατί η μνήμη είναι που θα ξεσηκώσει τον δράκοντα και η μνήμη θα τον ταπεινώσει· η μνήμη θα ελέγξει την αμαρτία που κατοικεί μέσα μας (Ρωμ. 7, 17) και η μνήμη θα τον αφανίσει και θα κινήσει όλη τη δύναμη του εχθρού μέσα στην καρδιά· και η μνήμη θα τη νικήσει και θα την ξεριζώσει σιγά-σιγά.\nΈτσι το όνομα του Κυρίου Ιησού Χριστού κατεβαίνοντας στο βάθος της καρδιάς, θα ταπεινώσει τον δράκοντα που εξουσιάζει τα μέρη της καρδιάς και θα σώσει και θα ζωοποιήσει την ψυχή. Κράτησε λοιπόν αδιάλειπτα το όνομα του Κυρίου Ιησού, για να καταπιεί η καρδιά τον Κύριο και ο Κύριος την καρδιά και να γίνουν τα δύο ένα. Το έργο όμως αυτό δεν είναι ζήτημα μιας ημέρας ή δύο, αλλά πολλού χρόνου και καιρού.\nΓιατί χρειάζεται πολύς αγώνας και χρόνος για να εξοριστεί ο εχθρός και να κατοικήσει μέσα ο Χριστός. Και πάλι λέει: «Πρέπει να ασφαλίζομε και να ηνιοχούμε και να χαλιναγωγούμε το νου και να αναχαιτίζομε κάθε λογισμό και κάθε ενέργεια του πονηρού με την επίκληση του Κυρίου μας Ιησού Χριστού. Και όπου στέκεται το σώμα, εκεί να είναι και ο νους, για να μη βρίσκεται τίποτε μεταξύ του Θεού και της καρδιάς σαν μεσότοιχος ή φραγμός που να σκοτίζει την καρδιά και να χωρίζει το νου από το Θεό.\nΚι αν καμιά φορά αρπάξει κάτι το νου, δεν πρέπει αυτός να χρονοτριβεί στους λογισμούς, για να μη του καταλογιστεί η συγκατάθεση στους λογισμούς σαν πράξη την ημέρα της κρίσεως ενώπιον του Κυρίου όταν θα κρίνει ο Θεός τα μυστικά των ανθρώπων(Ρωμ. 2, 16). Απαλλαγείτε λοιπόν για πάντα από τους περισπασμούς και μείνετε κοντά στον Κύριο το Θεό μας μέχρις ότου μας σπλαχνιστεί (Ψαλμ. 122, 2)· και μη ζητάτε τίποτε άλλο παρά μόνο το έλεος από τον ένδοξο Κύριο.\nΖητώντας όμως το έλεος, να το ζητάτε με ταπεινή και αξιολύπητη καρδιά· και φωνάζετε από το πρωί μέχρι το βράδυ, κι αν είναι δυνατό και όλη τη νύχτα, το “Κύριε Ιησού Χριστέ, ελέησόν με”. Και βιάσετε το νου σας σ’ αυτό το έργο μέχρι θανάτου. Γιατί αυτό το έργο χρειάζεται μεγάλη βία, επειδή είναι στενή η πύλη και όλο δυσκολίες ο δρόμος που οδηγεί στη ζωή(Ματθ. 7, 14) και μπαίνουν σ’ αυτή όσοι βιάζουν τον εαυτό τους, αφού “η βασιλεία των ουρανών κερδίζεται απ’ όσους βιάζουν τον εαυτό τους”(Ματθ. 11, 12).\nΣας παρακαλώ, λοιπόν, μη χωρίζετε τις καρδιές σας από το Θεό, αλλά να μένετε κοντά Του και να τις φυλάγετε μαζί με τη μνήμη του Κυρίου μας Ιησού Χριστού πάντοτε, έως ότου φυτευτεί το όνομα του Κυρίου μέσα στην καρδιά σας κι αυτή πια να μη σκέφτεται τίποτε άλλο, για να δοξαστεί ο Χριστός μέσα σας.\nΠριν από το Χρυσόστομο βέβαια, ο μέγας Παύλος αναφέρει το τμήμα «Κύριε Ιησού», γράφοντας: «Αν ομολογήσεις με το στόμα σου Κύριο τον Ιησού και πιστέψεις με την καρδιά σου ότι ο Θεός τον ανέστησε εκ νεκρών, θα σωθείς. Γιατί όποιος πιστεύει με την καρδιά του οδηγείται στη δικαίωση, κι όποιος ομολογεί με το στόμα του οδηγείται στη σωτηρία»(Ρωμ. 10, 9-10). Και πάλι: «Κανείς δεν μπορεί να πει “Κύριε Ιησού” παρά μόνο με Άγιο Πνεύμα»(Α΄ Κορ. 12, 3).\nΠροσθέτει το “με Άγιο Πνεύμα” εννοώντας “όταν η καρδιά δεχτεί την ενέργεια του Αγίου Πνεύματος” με την οποία και προσεύχεται. Τούτο είναι γνώρισμα εκείνων που πρόκοψαν και αξιώθηκαν να δεχτούν με αίσθηση το Χριστό να κατοικεί μέσα τους. Σύμφωνα με αυτά λέει και ο άγιος Διάδοχος: «Απαιτεί οπωσδήποτε από εμάς ο νους, όταν του φράξομε με τη μνήμη του Θεού όλες τις διεξόδους, να του αναθέσομε κάποιο έργο που να ικανοποιεί την ενεργητικότητά του. Πρέπει λοιπόν να του δίνομε για πλήρη εργασία το “Κύριε Ιησού”. Γιατί κανείς δεν μπορεί να πει “Κύριε Ιησού” παρά με το φωτισμό του Αγίου Πνεύματος.\nΠρέπει όμως ο νους να μελετά αδιάκοπα τα λόγια αυτά μέσα στα βάθη του, για να μην ξεφεύγει σε διάφορες φαντασίες. Όσοι μελετούν ακατάπαυστα αυτό το ένδοξο και πολυπόθητο όνομα στο βάθος της καρδιάς τους, αυτοί μπορούν να βλέπουν κάποτε και το φως του νου τους. Και τούτο επειδή, όταν το όνομα αυτό κρατείται από τη διάνοια με πολλή φροντίδα, κατακαίει όλη την ακαθαρσία που σκεπάζει την ψυχή· κι αυτό η ψυχή το αισθάνεται έντονα, γιατί ο Θεός μας είναι φωτιά που κατακαίει(Εβρ. 12, 29).\nΚαι με αυτό ο Κύριος προσκαλεί τη ψυχή σε μεγάλη αγάπη της δόξας Του. Γιατί όταν πολυκαιρίζει μέσα μας το ένδοξο και πολυπόθητο αυτό όνομα με τη μνήμη του νου, μας φέρνει τη συνήθεια με τη θέρμη της καρδιάς να αγαπούμε την αγαθότητά Του, αφού δεν υπάρχει πλέον κανένα εμπόδιο. Αυτό είναι το πολύτιμο μαργαριτάρι(Ματθ. 13, 46), το οποίο μπορεί ν’ αποκτήσει κανείς αφού πουλήσει όλη την περιουσία του, και να έχει ανέκφραστη χαρά που το βρήκε».\nΟ άγιος Ησύχιος πάλι, συνιστώντας το “Χριστέ Ιησού”, γράφει: «Η ψυχή που θα πετάξει ψηλά στον αέρα διά του θανάτου, στις πύλες του ουρανού, έχοντας μαζί της ως υπερασπιστή τον Ιησού, ούτε εκεί θα ντραπεί τους εχθρούς της, αλλά με παρρησία, όπως τώρα, θα μιλήσει μπροστά στις ουράνιες πύλες προς αυτούς· μόνο να μην αποκάμει μέχρι την ώρα του θανάτου να φωνάζει προς τον Χριστόν Ιησού μέρα και νύχτα.\nΚαι Αυτός θα της αποδώσει γρήγορα το δίκαιό της, σύμφωνα με την αληθινή και θεία υπόσχεση που έδωσε μιλώντας για τον άδικο δικαστή (Λουκ. 18, 1-8). Σας βεβαιώνω, θα της αποδώσει το δίκαιό της και στην παρούσα ζωή και μετά την έξοδό της από το σώμα». Ο Ιωάννης της Κλίμακος αναφέρει μόνο το “Ιησού”, λέγοντας: «Με το όνομα του Ιησού μαστίγωνε τους εχθρούς· γιατί δεν υπάρχει ισχυρότερο όπλο στον ουρανό και στη γη» —και δεν προσθέτει καμιά άλλη λέξη. Και πάλι λέει: «Ας προσκολληθεί η αναπνοή σου στη μνήμη του Ιησού και τότε θα αντιληφθείς την ωφέλεια της ησυχίας».\nΦιλοκαλία των Ιερών Νηπτικών, τ. Ε΄. Εκδ. Το Περιβόλι της Παναγίας, σ. 73-75\nTagged with προσευχή


Βικτωρία Ταγκούλη: Είμαι σταθερή στους στόχους μου, στην αισθητική μου, στους συνεργάτες μου...\nΔημοσίευση : Τρίτη, 30 Ιανουαρίου 2018 00:09 Κείμενο: Ανδρέας Κύρκος\nΟλοκληρώνει τον νέο της δίσκο Κουκίδα και αύριο Πέμπτη 1η του Φλεβάρη παίζει live στο PassPort Upstairs, παρέα με πλειάδα διάσημων συναδέλφων της. Ευκαιρία λοιπόν για σύντομη κουβέντα με μία από τις πιο συνεπείς και αξιόλογες ερμηνεύτριες του σήμερα\nO νέος σου δίσκος Κουκίδα, σε τι στάδιο βρίσκεται; Τι μπορείς να μας πεις για τα καινούρια σου τραγούδια ή για όσα συμβαίνουν σε αυτά;\nΟ δίσκος είναι πλέον στο τελικό στάδιο. Πιστεύω ότι σε έναν μήνα το πολύ θα είναι έτοιμος. Στην Κουκίδα έιχα τη χαρά να μαζέψω υπέροχα τραγούδια. Ήθελα πολύ καιρό να κάνω μια τέτοια δουλειά και να συνεργαστώ με τους συγκεκριμένους συνθέτες και στιχουργούς. Το φοβερό είναι ότι μου έδωσαν απλόχερα όλα αυτά τα υπέροχα τραγούδια. Συνεργάζομαι με τον Σταύρο Σιόλα, τον Θέμη Καραμουρατίδη, τον Χρίστο Θεοδώρου, τον Νεοκλή Νεοφυτίδη, τον Δημήτρη Μαραμή, τον Στάθη Δρογώση και τον Ζαχαρία Καρούνη. Όσο για τους στιχουργούς, συνεργάζομαι με τον Νίκο Μωραΐτη, τον Γεράσιμο Ευαγγελάτο, τον Μιχάλη Γελασάκη, τον Σταύρο Σταύρου, τον Χρήστο Κανελλόπουλο και τον ποιητή Μάνο Ελευθερίου.\nΠοιοι είναι οι συνεργάτες (είτε στιχουργοί, είτε μουσικοί, είτε παραγωγοί) που διαμόρφωσαν αυτή τη φάση της καριέρας σου και που αισθάνεσαι κοντά τους σήμερα;\nΠιστεύω ότι περισσότερο από όλα με διαμόρφωσαν μουσικά οι σπουδές μου και μετά η μουσική που ακούω. Σίγουρα, επίσης, η συνεργασία μου με τον Χρίστο Θεοδώρου και οι 3 προσωπικοί δίσκοι τους οποίους βγάλαμε μαζί, είναι ξεχωριστοί. Αλλά και όλες οι παραστάσεις που έχω κάνει μέχρι τώρα, έχουν χαράξει την πορεία μου.\nΤα νέα σου τραγούδια, πόσο διαφορετικά ή πόσο συνδεδεμένα είναι σε σχέση με παλιότερες δουλειές σου, όπως το Τετράδιο (2013) και το Φωτο.βόλτα (2010);\nΜετά το Τετράδιο νιώσαμε με τον Χρίστο την ανάγκη να κάνουμε ένα μικρό δισκογραφικό διάλειμμα, ώστε να δούμε ποιο θα είναι το επόμενό μας βήμα. Έχω βέβαια τραγούδια του στον δίσκο και είναι και ο παραγωγός. Στην Κουκίδα πιστεύω πως είμαι πιο ώριμη ερμηνευτικά και ενορχηστρωτικά και το αποτέλεσμα με πάει ένα βήμα παραπέρα σε σχέση με τις άλλες δουλειές μου.\nΠοιο είναι το συστατικό που δίνει ζωή και πυροδοτεί τη συνεργασία σου με τον Χρίστο Θεοδώρου; Τι σας συνδέει καλλιτεχνικά;\nΝομίζω πως είναι η κοινή μας αισθητική, οι ίδιοι στόχοι, η φοβερή επικοινωνία που έχουμε μεταξύ μας και ο θαυμασμός.\nΠού θα σε δούμε ζωντανά πέρα από το PassPort Κεραμεικός και τι ιδέες έχεις για τις συναυλίες σου;\nΜε το PassPort ξεκινούν τα live της Κουκίδας. Ήδη συζητάω και με άλλους χώρους και σύντομα θα έχω κι ένα πρόγραμμα. Όσο για ιδέες, το καλοκαίρι σχεδιάζω μια συνεργασία.\nΗ πορεία σου στη δισκογραφία είχε πάντα μια αφοπλιτική ταπεινότητα και απέφυγες στραβοπατήματα και λάθος επιλογές. Είσαι ιδιαίτερα προσεκτική απ' τη φύση σου ή το οφείλεις στους ανθρώπους που σε πλαισιώνουν;\nΧαίρομαι πολύ που το λες αυτό. Είμαι νομίζω σταθερή στους στόχους μου, στην αισθητική μου, στους συνεργάτες μου και δεν κάνω εκπτώσεις. Έχει βέβαια και το τίμημά του κάτι τέτοιο. Προτιμώ τα αργά αλλά σταθερά βήματα.\nΈχεις να μοιραστείς μια-δυο στιγμές της καριέρας σου που θεωρείς καθοριστικές; Αυτές που σε διαμόρφωσαν και στις οποίες οφείλεις τα περισσότερα;\nΗ συμμετοχή μου στην ομάδα Σπείρα-Σπείρα είναι σίγουρα μία από τις πολύ σημαντικές στιγμές της καριέρας μου, όπως και η συμμετοχή μου στην παράσταση Φουρκέτα της Ελένης Γκασούκα.\nΠοια θα ήταν η καλύτερη δυνατή τύχη της Κουκίδας; Πώς θα λόγιζες μέσα σου την επιτυχία του δίσκου;\nΧαίρομαι κατ' αρχάς που κατάφερα με τις τωρινές συνθήκες της δισκογραφίας να ολοκληρώσω τον δίσκο και να τον εκδώσω. Από 'κει και πέρα εύχομαι να αγαπηθει από τον κόσμο, γιατί πιστεύω πολύ στο υλικό αυτό. Θέλω λοιπόν να έχει διάρκεια μέσα στον χρόνο.


Σπανός Κώστας | LipoLysis\nHome / Σχετικά με εμάς » Σπανός Κώστ� ...\nΕργοφυσιολόγος - Καθηγητής Φυσικής Αγωγής (BSc, MSc)\nΤο 2002 εισήχθη στο Τμήμα Επιστήμης Φυσικής Αγωγής και Αθλητισμού στο Καποδιστριακό Πανεπιστήμιο Αθηνών όπου αποφοίτησε το 2006 με ειδικότητα «Άσκηση, Ευρωστία και Υγεία».\nΤο 2008 ολοκλήρωσε τις μεταπτυχιακές σπουδές του στο τομέα της εργοφυσιολογίας στο Δημοκρίτειο Πανεπιστήμιο Θράκης (MSc Άσκηση και Ποιότητα Ζωής), με αντικείμενο έρευνας τον ανθρώπινο μεταβολισμό, την άσκηση και τη μεγιστοποίηση της αθλητικής απόδοσης.\nΤην περίοδο 2004-2008 εργάστηκε στο Caroli Health Club (Empire Gym) με αντικείμενο απασχόλησης τη δημιουργία προπονητικών προγραμμάτων και την εργομετρική αξιολόγηση αθλητικής απόδοσης.\nΤην περίοδο 2007-2009 απασχολήθηκε στον Οργανισμό Νεολαίας και Άθλησης Δήμου Μοσχάτου με σκοπό την επιλογή αθλητικών ταλέντων και την αξιολόγηση φυσικής κατάστασης των παιδιών και των δημοτών.\nΤο 2012 απέκτησε από το Εθνικό και Καποδιστριακό Πανεπιστήμιο Αθηνών το δίπλωμα εξειδίκευσης «Διατροφή και Καρδιαγγειακά νοσήματα».\nΤα τελευταία χρόνια είναι ενεργό μέλος της ΕΛΕΡΓΑ (Ελληνική Εταιρεία Εργοσπιρομετρίας Άσκησης και Αποκατάστασης) και του ACSM (American College of Sports Medicine).\nΤο 2008 ξεκίνησε τη συνεργασία του ως εργοφυσιολόγος με το επιστημονικό εργομετρικό κέντρο «Χαρτογράφοι Υγείας». Το τελευταίο χρονικό διάστημα είναι επιστημονικός συνεργάτης με την Πρότυπη Διαιτολογική Μονάδα «R.S.T.S.» και το Κέντρο Σωματικής Ευεξίας & Ανίχνευσης Μεταβολικών Διαταραχών «Lipo-Lysis».\nΤα τελευταία χρόνια έχει εκπονήσει ερευνητικές μελέτες, οι οποίες έχουν δημοσιευτεί σε έγκυρα επιστημονικά περιοδικά και παρουσιαστεί σε διεθνή συνέδρια Αθλητισμού και Διατροφής.\nΕργοφυσιολόγος - Γυμναστής\nΔημιουργήσαμε την LIPOLYSIS στις αρχές του 2001 για την παροχή εξειδικευμένων επιστημονικών αθλητικών υπηρεσιών στον ελληνικό και διεθνή χώρο, αλλά και για τη δημιουργία ενός πρότυπου διατροφικού κέντρου με κύριο γνώμονα την ολιστική φροντίδα για το ανθρώπινο σώμα. Στο διατροφικό μας κέντρο δημιουργήσαμε ένα ολοκληρωμένο πρόγραμμα φροντίδας για τον καθένα με άξονες τη σωστή διατροφή και την άσκηση.\nΠρότυπη διαιτολογική μονάδα


Επίσημο δείπνο για τον τελικό, εισιτήρια και βραβεύσεις - Τοπικό - Νέα Κρήτη\nΤώρα διαβάζετε: Επίσημο δείπνο για τον τελικό, εισιτήρια και βραβεύσεις\nΟι αποφάσεις που πάρθηκαν στη σύσκεψη της ΕΠΣΗ παρουσία εκπροσώπων των φιναλίστ ΠΑΝΟΜ και ΠΟΑ - Αγώνας γιορτή στο Τυμπάκι την Κυριακή\nΣτα γραφεία της ΕΠΣΗ πραγματοποιήθηκε παρουσία εκπροσώπων των φιναλίστ ΠΑΝΟΜ και ΠΟΑ σύσκεψη ενόψει του τελικού Κυπέλλου, που θα γίνει την Κυριακή 25 Μαρτίου στο γήπεδο Τυμπακίου με ώρα έναρξης στις 17:00.\nΤο παρών έδωσαν οι κ.κ. Βλαστός και Μπελιβανάκης από τον ΠΑΝΟΜ και ο κ. Τσαϊνης από τον ΠΟΑ ενώ την ΕΠΣΗ εκπροσώπησαν οι κ.κ. Κουτεντάκης, Παπαγγελής, Μαθιουδάκης και Θεοδοσάκης.\nΜετά από κλήρωση που έγινε, οι φίλοι του ΠΟΑ θα παρακολουθήσουν τον τελικό από την κεντρική κερκίδα του γηπέδου ενώ οι φίλοι του ΠΑΝΟΜ από την νότια κερκίδα πίσω από το τέρμα. Η τιμή εισιτηρίου ορίστηκε στα 5 ευρώ. Η ΕΠΣΗ έχει αποφασίσει να συγκεντρωθούν τρόφιμα μακράς διάρκειας από τον φίλαθλο κόσμο που θα δώσει το παρών στο γήπεδο του Τυμπακίου και θα δοθούν στο ΚΕ.ΠΕ.Π. Πόμπιας και στο Ε.Ε.Ε.Ε.Κ. Τυμπακίου.\nΤο επίσημο δείπνο που θα παραθέσει και φέτος η ΕΠΣΗ πριν τον τελικό Κυπέλλου θα γίνει την Παρασκευή 23 Μαρτίου και ώρα 20:30 στο εστιατόριο «Πετούσης» με προσκεκλημένες τις αποστολές των δύο φιναλίστ και τους διαιτητές του τελικού.\nΤα τιμώμενα πρόσωπα του τελικού από την ΕΠΣΗ είναι οι: Κρητικός Ιωάννης (ΠΑΝΟΜ), Μαστρογιαννάκης Μιχάλης (ΠΟΑ), οικογένεια Καμπουράκη (Δόξα Γαλιάς), Σαββάκης Ζαχαρίας (Μοίρες), Μπουμάκης Μιχάλης (Γόρτυς), Κοτσυφάκης Αντώνης (Ερ. ΟΦΗ) και ο μαντιναδολόγος Μανόλης Μακρυδάκης.


Μαρσινόβα Βόλα - Ξενοδοχεία\nΜαρσινόβα Βόλα: Αναζήτηση ξενοδοχείων\nΔείτε ξενοδοχεία για Μαρσινόβα Βόλα στο χάρτη\nΜαρσινόβα Βόλα: Εξερευνήστε την πόλη\nΜαρσινόβα Βόλα: Επισκόπηση\nΜαρσινόβα Βόλα: Αυτός ο φιλόξενος προορισμός έχει κάτι για όλους. Παρόλο που δεν υπάρχουν πολλά γνωστά αξιοθέατα στην περιοχή (Μαρσινόβα Βόλα), δεν θα χρειαστεί να πάτε μακριά, για να επισκεφτείτε μέρη όπως: Περιστροφική Γέφυρα και Φρούριο Boyen. Μπορείτε, αν θέλετε, να εξερευνήσετε τη γύρω περιοχή και να δείτε αξιοθέατα, όπως: Ρωμαιοκαθολική Στρατιωτική-Αστική Ενορία του Αγίου Πνεύματος.\nΜαρσινόβα Βόλα: Πού να μείνετε\nΟ προορισμός αυτός (Μαρσινόβα Βόλα) αποτελεί μια φιλόξενη πόλη και διαθέτει μεγάλη γκάμα ξενοδοχείων για όλα τα γούστα. Υπάρχουν καταλύματα στην περιοχή (Μαρσινόβα Βόλα) με έκπτωση έως και 15%. Έχουμε τιμές δωματίων που ξεκινούν από 17 USD τη νύχτα και παρακάτω θα βρείτε ξενοδοχεία με βάση την αξιολόγηση με αστέρια σε Μαρσινόβα Βόλα, καθώς και στη γύρω περιοχή:\nΜαρσινόβα Βόλα: Τι να δείτε στη γύρω περιοχή\n• Περιστροφική Γέφυρα (14,5 χλμ. από το κέντρο της πόλης)\n• Φρούριο Boyen (14,6 χλμ. από το κέντρο της πόλης)\n• Ρωμαιοκαθολική Στρατιωτική-Αστική Ενορία του Αγίου Πνεύματος (14,6 χλμ. από το κέντρο της πόλης)\nΜαρσινόβα Βόλα: Πότε να πάτε


Εντυπωσίασε η Apple με τα νέα όπλα της - Gadgets - cretadrive.gr\nΕντυπωσίασε η Apple με τα νέα όπλα της\nΑρχική » Technology » Gadgets » Εντυπωσίασε η Apple με τα νέα όπλα της\nΕντυπωσίασε η Apple με τα νέα όπλα της: Εντυπωσιακά τα νέα MacBook και iPad Pro που παρουσίασε η Apple\nΠερίπου ένα μήνα μετά την παρουσίαση των νέων iPhones ο τεχνολογικός κολοσσός παρουσίασε τα νέα MacBook και iPad Pro.\nΝέα iPad Pro, MacΒook Air και Mac mini παρουσίασε η Apple κατά την διάρκεια ειδικής εκδήλωσης που πραγματοποίησε την περασμένη Τρίτη.\nΤο MacBook Air αναβιώνει μετά από πολλά χρόνια στασιμότητας\nΤο 2018 MacBook Air θα διαθέτει οθόνη Retina 13,3 ιντσών, Touch ID, trackpad 20% μεγαλύτερο από το προηγούμενο μοντέλο, ηχεία stereo. Επίσης παραμένει το βύσμα για ακουστικά, ενώ προστίθενται και δύο θύρες USB-C.\nΣτο εσωτερικό του το νέο MacBook Air περιλαμβάνει έναν όγδοης γενιάς Inter dual-core επεξεργαστή, σκληρό δίσκο SSD χωρητικότητας έως και 1,5 ΤΒ και εως 16 GB μνήμης RAM. Η αρχική τιμή του για την έκδοση με 8 GB RAM και 128 ΜΒ SSD φτάνει τα 1.199 δολάρια.\nΤο νέο MacBook Air θα κυκλοφορήσει στα ίδια χρώματα με το MacBook Pro.\nΤο Mac mini επιστρέφει με όγδοης γενιάς τετραπύρηνο ή εξαπύρηνο επεξεργαστή. Θα μπορεί να υποστηρίζει έως και 64 GB RAM και SSD σκληρός έως 2TB.\nΘα διαθέτει δύο θύρες USB-A, τέσσερις θύρες Thunderbolt/ USB – C καθώς και μια θύρα Ethernet.\nΣημαντικές αλλαγές φέρνει η Apple στο νέο iPad Pro. Το νέο μοντέλο δεν θα έχει home button αλλά θα υποστηρίζει το Face ID.\nΗ οθόνη παραμένει στις 12,9 ίντσες αλλά το συνολικό μέγεθος της συσκευής θα είναι μικρότερο από τα προηγούμενα μοντέλα. Σύμφωνα με τις ανακοινώσεις το νέο iPad θα είναι κατά 35% γρηγορότερο και η μπαταρία θα διαρκεί όλη ημέρα.\nΕξαγριωμένες οι γυναίκες με τα νέα iPhone\nΑποκτήστε το νέο iPhone Xs και Xs Max από 25,60€/μήνα σε 48 άτοκες δόσεις!\nΛανσαρίστηκε και το νέο iPhone XR\nPrevious PostΛανσαρίστηκε και το νέο iPhone XR\nNext PostΠερισσότεροι μηνιαίοι επισκέπτες στο Facebook\n2018 MacBook Air, Apple, iPad Pro, Mac Mini, MacBook Air, MacBook Pro, Tech News, αγορά τεχνολογικών ειδών, αγορά τεχνολογικών προϊόντων, νέα αγοράς, νέα αγοράς smartphones, νέα αγοράς τεχνολογίας, νέα αγοράς τεχνολογικού χώρου, νέα αγοράς τεχνολογικών προϊόντων, νέα προϊόντα Apple, νέο iPad Pro, νέο Mac Mini, νέο macbook, νέο MacBook Air, νέο MacBook Pro, παρουσίαση Apple, τεχνολογικά νέα


ΒΙΟΣ ΑΙΣΩΠΟΥ ΤΟΥ ΦΡΥΓΟΣ | Δωρεάν βιβλία - Free ebooks\nΒΙΟΣ ΑΙΣΩΠΟΥ ΤΟΥ ΦΡΥΓΟΣ – Βιογραφία\nΟ Αίσωπος (ο γνωστός μας μυθοποιός) γεννήθηκε στην περιοχή της Φρυγίας το 600 περίπου π.Χ. και πέθανε στα 564 π.Χ. Ήταν μαύρος κι άσχημος και δούλευε σε κάποιον κτηματία σαν δούλος – βοσκός. Μια μέρα, που είδε τον επιστάτη να χτυπάει άδικα έναν δούλο, έτρεξε να τον βοηθήσει κι έτσι ο επιστάτης για να τον εκδικηθεί τον κατηγόρησε στο αφεντικό – κτηματία – που ….\n18/04/2013 στις 16:05\nTις μεγαλες μου εχαριστιες για την σπουδαια προσφορα σας.Μπορειτε να φανταστειτε την αξια του θησαυρου που μας προσφερετε,σε ολους εμας ,ειδικα τωρα με τη κριση,με τα βιβλια που σε αλλη περιπτωση δεν θα μπορουσαμε να εχουμε καμμια προσβαση.\n« ΝΤΟΚΙΜΑΝΤΕΡ: Εγκλήματα που Συγκλόνισαν τον Κόσμο\nΗ ΠΑΠΙΣΣΑ ΙΩΑΝΝΑ (Εμμανουήλ Ροΐδης) »


Basketblog.gr | Αρθρογράφοι | Αδαμόπουλος | Ο(ι) «Παπα-Giannis» και οι... προσευχές και κατάρες για τον Ντουράντ!\nΟ(ι) «Παπα-Giannis» και οι... προσευχές και κατάρες για τον Ντουράντ!\n25.10.2016 07:35 / Γιώργος Αδαμόπουλος\nΤο εντυπωσιακό με το ΝΒΑ -εκτός από το θέαμά του-, και κάτι που επιβεβαιώνει την φιλοσοφία Think-Big των Αμερικανών για τη ζωή και τα σπορ τους, είναι ότι συχνά η χρονολογική σειρά των γεγονότων «χάνει» από την σπουδαιότητά τους. Ή και το αντίστροφο... Πώς αλλιώς να αποτυπώσει κάποιος την (αναγκαία;) προσπάθεια να αξιολογήσει το τι είναι πιο σημαντικό ενόψει της αποψινής πρεμιέρας της κανονικής περιόδου; Χρονολογικά ή όχι; Να αρχίσει από την αποχώρηση από την ενεργό δράση των θρύλων πια Κόμπι Μπράιαντ, Τιμ Ντάνκαν και Κέβιν Γκαρνέτ; Να μιλήσει για τις γεμάτες «θόρυβο» μετακομίσεις των Κέβιν Ντουράντ, Ντουέιν Ουέιντ, Ντέρικ Ρόουζ και Αλ Χόρφορντ σε άλλες πολιτείες; Να επιχειρήσει ριψοκίνδυνες προβλέψεις; Να περιοριστεί ελαφρώς στην ελληνική γεύση και να αναφερθεί στο νέο συμβόλαιο των 100εκατ.δολ. του Γιάννη Αντετοκούνμπο με το Μιλγουόκι και στην επιλογή του Γιώργου Παπαγιάννη στο Νο13 του ντραφτ από το Σακραμέντο; Ή να... αφήσει τα πράγματα να κυλήσουν και να περιμένει τις απαντήσεις στο παρκέ;\nΌπως και να έχει, οι Αμερικανοί λατρεύουν να κάνουν προβλέψεις με ερωτήσεις. Για παράδειγμα: «Θα νικήσει κανείς τον ΛεΜπρον και το Κλίβελαντ;». Ή κάτι σαν «θα ''δέσουν'' στο Γκόλντεν Στέιτ οι Στεφ Κάρι, Κλέι Τόμπσον και Ντρέιμοντ Γκριν με τον Ντουράντ;». Και πολλές πολλές άλλες απορίες που θα λυθούν στην πορεία. Η ουσία είναι πως έπειτα από ένα «γεμάτο» καλοκαίρι και μία offseason που είχε μπόλικη ίντριγκα, αλλά και δράση με την Εθνική ΗΠΑ στους Ολυμπιακούς Αγώνες του Ρίο ντε Τζανέιρο, η σεζόν αρχίζει. Τα ξημερώματα της Τετάρτης (26/10), στις 2:30, οι Καβαλίερς θα παραλάβουν τα δαχτυλίδια του πρωταθλητή πριν το τζαμπ-μπολ του αγώνα με τη Νέα Υόρκη, στην ανύψωση του πρώτου banner τίτλου στην οροφή της έδρας τους. Στις 5:00π.μ., οι φιλόδοξοι Μπλέιζερς και Τζαζ κοντράρονται στο Πόρτλαντ και στις 5:30π.μ. οι Ουόριορς υποδέχονται στο Γκόλντεν Στέιτ το Σαν Αντόνιο, στο πρώτο μεγάλο τεστ της σπουδαίας τετράδας που δημιούργησαν με την προσθήκη του «KD».\nΤο παρθενικό καλό νέο της χρονιάς, πάντως, έρχεται από τα γραφεία. Η Λίγκα, οι ιδιοκτήτες των ομάδων και η Ένωση Παικτών είναι κοντά σε συμφωνία για μία νέα σύμβαση εργασίας πριν την προθεσμία της 15ης Δεκεμβρίου για opt-out, κάτι που θα αποτρέψει πρόωρα το ενδεχόμενο ενός λοκ-άουτ (όπως το 2011, όταν οι αγώνες άρχισαν στις 25 Δεκεμβρίου) από την 1η Ιουλίου 2017. Τα χρήματα είναι πλέον πολλά -ενδεικτικό ότι ο Μάικ Κόνλεϊ υπέγραψε 5ετές συμβόλαιο αξίας 153εκατ.δολ. με το Μέμφις και ρολίστες όπως ο Μοζγκόφ άλλα 64εκατ. με τους Λέικερς-, τα «χρυσά» τηλεοπτικά συμβόλαια «τρέχουν» και αθλητές και παράγοντες δεν θέλουν να χάνουν χρόνο και σεντ! Σύμφωνα με τις πρώτες πληροφορίες, η Ένωση Παικτών ζητά και θα πετύχει αύξηση των ρούκι μισθών και των μίνιμουμ συμβολαίων για βετεράνους, αλλά και αλλαγές και ελαφρώς αυξημένες απολαβές στο NBDL. Από την άλλη, οι ιδιοκτήτες ευελπιστούν ότι θα αποσυρθεί ο όρος περί «αμνηστίας», για την αποδέσμευση ενός συμβολαίου ετησίως, ώστε τα χρήματα να αφαιρούνται από το σάλαρι-καπ.\nΑυτό που απασχολεί το κοινό, βεβαίως, είναι πρωτίστως η δράση. Με κυριότερο ερώτημα στην Ανατολή το αν θα εμφανιστεί ομάδα να αμφισβητήσει την κυριαρχία των Καβς. Ο ΛεΜπρον Τζέιμς, με Μαϊάμι (2011-14) και Κλίβελαντ (2015-16) αγωνίζεται στους Τελικούς εδώ και 6 διαδοχικά χρόνια και στοχεύει σε ένα ακόμη «ταξίδι» εκεί. Οι Ράπτορς (ρεκόρ 56-26 πέρσι) δεν κατάφεραν να κοντράρουν πραγματικά τους Καβαλίερς στους Ανατολικούς τελικούς και ελπίζουν σε νέα καλή σεζόν, μετά την ανανέωση του ΝτεΜαρ ΝτεΡόζαν αντί 139εκατ.(!). Αν και εκείνοι που για την ώρα δείχνουν (πιο) έτοιμοι να κοιτάξουν στα μάτια τους πρωταθλητές είναι οι Σέλτικς. Η Βοστόνη του εξαιρετικού κόουτς Μπραντ Στίβενς απέκτησε τον Αλ Χόρφορντ, που άφησε την Ατλάντα, και προσπάθησε να «κλέψει» τον Ντουράντ. Η Ιντιάνα, με τις προσθήκες των Αλ Τζέφερσον, Τζεφ Τιγκ και Θάντεους Γιανγκ θέλει να κάνει «θόρυβο» στην Ανατολή, ενώ οι Χοκς, με την αντικατάσταση του Χόρφορντ από τον Ντουάιτ Χάουαρντ, θέλουν να μείνουν ψηλά.\nΟι Νικς απέκτησαν τους Ντέρικ Ρόουζ και Τζοακίμ Νοά, ως βοήθεια στους Καρμέλο Άντονι και Κρίσταπς Πορζίνγκις, αλλά γνωρίζουν ότι έχουν δρόμο ως την πρώτη τριάδα της Περιφέρειας, ενώ ερωτηματικά παραμένουν σε Σικάγο, Μαϊάμι και Ουάσινγκτον. Οι Μπουλς απέκτησαν τους Ντουέιν Ουέιντ και Ραζόν Ρόντο, αλλά ψάχνουν «χημεία» με τον Τζίμι Μπάτλερ και έχασαν τους Νοά, Πάου Γκασόλ (ο 2ετής Μπόμπι Πόρτις θα έχει αυξημένες αρμοδιότητες στη ρακέτα) και οι Χιτ έχασαν μπόλικη από τη δύναμή τους. Οι πρωταθλητές του 2012 και 2013 δεν έχουν πια τον Ουέιντ και παρά την ανανέωση του Χασάν Ουάιτσαϊντ, χάνουν και τον Κρις Μπος. Η διοίκηση δεν θέλει να ρισκάρει μετά τις δύο θρομβώσεις και αναμένεται να τον αποδεσμεύσει, παρά την επιθυμία του ίδιου να παίξει, και δεν είναι λίγοι εκείνοι που πιστεύουν ότι αν παραχωρηθεί και ο Ντράγκιτς, το Μαϊάμι θα επιλέξει... tanking, με στόχο ένα καλό ντραφτ-πικ το 2017 και μπόλικα χρήματα για την επόμενη free-agency.\nΟι Ουίζαρντς καλούνται να λύσουν τις γκρίνιες Ουόλ-Μπιλ και οι Μπακς του Γιάννη Αντετοκούνμπο έχουν ήδη μία μεγάλη απώλεια. Καθώς είναι εκτός ο τραυματίας Κρις Μίντλτον, με τους νεοφερμένους Μπίσλεϊ και Σνελ να τον αντικαθιστούν. Ο «Αντέτο», πάντως, έλαβε ως «παράσημο» την ανάδειξη του σε κορυφαίο ξένο του ΝΒΑ από τους τζένεραλ μάνατζερ! Οι Πίστονς δεν υπολογίζουν για τον πρώτο μήνα τον Ρέτζι Τζάκσον, οι Νετς απέκτησαν τον Τζέρεμι Λιν, όμως δύσκολα θα αποφύγουν τις δύο τελευταίες θέσεις της Ανατολής και οι Μάτζικ έχουν νέο πρόσωπο. Ο νεοφερμένος κόουτς Φρανκ Βόγκελ καλείται να «χωρέσει» στην ρακέτα τον Νίκολα Βούτσεβιτς και τους Σερζ Ιμπάκα και Μπισμάκ Μπιγιόμπο που έφτασαν το καλοκαίρι στο Ορλάντο. Κάτι που ψάχνει και ο Μπρετ Μπράουν στην Φιλαδέλφεια. Οι Σίξερς ήταν τυχεροί και επέλεξαν με το Νο1 του ντραφτ τον Μπεν Σίμονς, όμως ο Αυστραλός τραυματίστηκε και θα μείνει εκτός αγώνων τουλάχιστον ως τον Ιανουάριο... Εκτός στην αρχή και ο Νέρλενς Νοέλ, με νέα επέμβαση, όμως πίσω στο παρκέ είναι ο Τζόελ Εμπίιντ και δεν σταματούν οι φήμες για ανταλλαγή ενός εκ των Νοέλ ή Τζαλίλ Οκαφόρ.\nΣτην Δυτική Περιφέρεια, στο παρκέ θα φανεί αν υπάρχει αντίπαλος να σταματήσει τους Ουόριορς. Οι πρωταθλητές του 2015, που πέρσι είχαν ρεκόρ 73-9 στην κανονική σεζόν και έχασαν τον τίτλο αν και βρέθηκαν στο 3-1 επί των Καβς στους Τελικούς, έπεισαν τον Κέβιν Ντουράντ και στην θεωρία κανείς δεν μπορεί να τους σταματήσει. Οι Κάρι και Τόμπσον επιμένουν ότι ο «KD» θα «χωρέσει» στην επίθεση του Γκόλντεν Στέιτ, που για να αποκτήσει τον Ντουράντ, αποχωρίστηκε τους Χάρισον Μπαρνς και Άντριου Μπόγκουτ, που μετακόμισαν στο Ντάλας. Βεβαίως, η απόφαση του Ντουράντ προκάλεσε εντύπωση, αλλά με λίγα «χειροκροτήματα» και πολλές... «κατάρες» για την επιλογή του να «συμμαχήσει» με τον επί διετία MVP, Κάρι. Οι Σπερς (67-15 πέρσι) άκουσαν τον Τιμ Ντάνκαν να ανακοινώνει την αποχώρησή του από την ενεργό δράση, όμως έφεραν στη θέση του τον Πάου Γκασόλ. Ο Κουάι Λέοναρντ είναι πλέον ο νέος ηγέτης των Τεξανών, για τους οποίους ακούγεται έντονα εδώ και μέρες ότι δεν αποκλείεται να αποφασίσουν να ανταλλάξουν τον ΛαΜάρκους Όλντριτζ... Μεγάλοι ανταγωνιστές στην Δύση και οι Κλίπερς των Κρις Πολ, Μπλέικ Γκρίφιν, ΝτιΑντρε Τζόρνταν και μεγάλη απορία οι Θάντερ.\nΗ Οκλαχόμα Σίτι είδε τον Ντουράντ να αποχωρεί και τον Σερζ Ιμπάκα να ταξιδεύει στο Ορλάντο, αντί του Βίκτορ Ολαντίπο. Ο Ράσελ Ουέστμπρουκ, που επέκτεινε το συμβόλαιό του για άλλα τρία χρόνια, είναι πλέον ο αδιαμφισβήτητος ηγέτης της OKC και ο ίδιος, παρά τις αντίθετες προβλέψεις, επιμένει πως η ομάδα του θα είναι ανταγωνιστική. Τον ίδιο στόχο έχουν και οι Μπλέιζερς, μετά την περσινή σεζόν με ρεκόρ 44-38 (παρά την απώλεια του Όλντριτζ), ενώ Γιούτα (40-42) και Μινεσότα (29-53) θέλουν να φτάσουν στα πλέι-οφς. Οι Τζαζ, παρά την αρχική απουσία του Γκόρντον Χέιγουορντ, έχουν ρόστερ γεμάτο ταλέντο (Μπερκς, Φέιβορς) και μετρούν και την επιστροφή του τραυματία Έξαμ. Οι Γουλβς, με νέο τεχνικό (και πρόεδρο) τον Τομ Θίμποντο ποντάρουν στα νιάτα των Ουίγκινς, Τάουνς, ΛαΒιν, Ρούμπιο και έστω και χωρίς τον Γκαρνέτ, θέλουν να γίνουν η φετινή έκπληξη. Την ποστ-σίζον κρυφοκοιτάζουν Νάγκετς και Κινγκς. Το Σακραμέντο του Γιώργου Παπαγιάννη και με νέο προπονητή τον Ντέιβ Γιέργκερ, ίσως προχωρήσει σε ανταλλαγές (Κάζινς, Γκέι ή ΜακΛεμορ;) και ακόμη ψάχνεται, ενώ ερωτηματικό είναι και οι Μάβερικς και οι Ρόκετς.\nΤο Χιούστον αποχωρίστηκε τον Χάουαρντ και ο νέος τεχνικός, Μάικ Ντ'Αντόνι, έχει αποκαλύψει ότι θέλει τον Τζέιμς Χάρντεν σε θέση πόιντ-γκαρντ! Εκτός για τις 3 πρώτες εβδομάδες ο Πάτρικ Μπέβερλι, λόγω επέμβασης στο γόνατο, ενώ «κόπηκαν» απρόσμενα τα ξημερώματα της Τρίτης οι Πάμπλο Πριτζιόνι και Γκάρι Πέιτον ΙΙ. Οι Τεξανοί προτίμησαν να διατηρήσουν στην 15αδα τους τον άλλοτε γκαρντ των Αρη και Σιένα (πρώτος της Ευρωλίγκα το 2013) Μπόμπι Μπράουν. Οι Πέλικανς αρχίζουν χωρίς τον βασικό πλέι-μέικερ, Τζρου Χόλιντεϊ, που είναι στο πλευρό της συζύγου του (για επέμβαση στον εγκέφαλο), αλλά έχουν τον φιλόδοξο ρούκι Μπάντι Χιλντ σε θέση «2». Απρόβλεπτο «κόψιμο» και στο Φοίνιξ, με την απόφαση για αποδέσμευση του εξαιρετικού στην preseason Αρτσι Γκούντγουιν, προφανώς λόγω της παρουσίας των Έρικ Μπλέντσο και του 2ετή Ντέβιν Μπούκερ. Οι Λέικερς, στην μετά Κόμπι εποχή, άφησαν εκτός τον Κινέζο Γιανλιάν Γι, καθώς το ζήτησε ο ίδιος και μπαίνουν στη σεζόν με νέο κόουτς τον Λουκ Ουόλτον και στόχο να δουν βελτίωση από τους Ντι΄Άντζελό Ράσελ και Τζούλιους Ραντλ, αλλά και τον ρούκι και Νο2 στο ντραφτ του Ιουνίου, Μπράντον Ίνγκραμ. Νέος τεχνικός και στο Μέμφις, με την πρόσληψη του πρώην βοηθού στο Μαϊάμι, Ντέιβιντ Φίζντεϊλ και δύσκολο έργο για πρόκριση στα πλέι-οφς.\nΓιάννης Αντετοκούνμπο, Γιώργος Παπαγιάννης, Γκόλντεν Στέιτ Ουόριορς, Κέβιν Γκαρνέτ, Κέβιν Ντουράντ, Κόμπι Μπράιαντ, Λεμπρόν Τζέιμς, Ντέρικ Ρόουζ, Ντουέιν Ουέιντ, Οκλαχόμα Σίτι Θάντερ, Πάμπλο Πριτζιόνι, Τιμ Ντάνκαν


Boxing Gloves Olympus TRIBAL Mexican Style\nΑρχική » Boxing Gloves Olympus TRIBAL Mexican Style\nBoxing Gloves Olympus PRO Mexican CROSS Velcro Leather\nBoxing Gloves Olympus ABSTRACT Mexican Style\nBoxing Gloves Olympus ENERGY PU\nBoxing Gloves Olympus SPARRING LINES Red\nBoxing Gloves Olympus PULSE Matt PU Black/Green\nBoxing Gloves Olympus PULSE Matt PU Black/Pink\nΚωδικός Προϊόντος: 401130\nΠυγμαχικά Γάντια Olympus TRIBAL Μεξικάνικο Στυλ\nΤα Olympus Πυγμαχικά Γάντια TRIBAL ενώνουν μόδα με λειτουργικότητα χάρη στο tribal σχεδιασμό στην επιφάνεια του γαντιού ώστε να προπονήστε με στυλ. Ο ποιο κομψός σχεδιασμός και η άριστη διανομή τις γέμισης τα δίνει την εμφάνιση και αίσθηση των Μεξικάνικων Γαντιών.\nΑφρολέξ πολλαπλής πυκνότητας προστατεύει το χέρι σας από τραυματισμούς απορροφώντας τους κραδασμούς των χτυπημάτων, ενώ ο μακρύς καρπός με τη προστατευτική επιπρόσθετη ζώνη πάνω από την 8εκ. Velcro λωρίδα παρέχει άριστο κλείσιμο γύρο από τον καρπό.\nΤο δικτυωτό επιπρόσθετο υλικό στην παλάμη διατηρεί σωστή θερμοκρασία μειώνοντας υπερβολική συμπύκνωση ιδρώτα που παράγει άσχημες οσμές και βακτήρια.\nTribal σχεδιασμό στην επιφάνεια του γαντιού\nΕμφάνιση και αίσθηση Μεξικάνικου στυλ γαντιού\nΚατασκευασμένο από ανώτατο Dalto flex PU/βινύλι\nΠροστατευτική επιπρόσθετη ζώνη στον καρπό\n8εκ. Velcro λωρίδα καρπού\nΔικτυωτό μέρος στην παλάμη για αερισμό\nΠολλαπλή συμπίεση αφρολέξ\nΜεγέθη: 10oz, 12oz\nΕτικέτες: ΠΥΓΜΑΧΙΚΑ ΓΑΝΤΙΑ OLYMPUS, ΜΕΞΙΚΑΝΙΚΟ ΣΤΥΛ, TRIBAL


Βουλγαρία Μεταφορά από Σόφια Θεσσαλονική και το αντίστροφο | Travelstories\nΒουλγαρία Μεταφορά από Σόφια Θεσσαλονική και το αντίστροφο\nThread starter jose\nΓεια σας παιδια, θα προσγειωθω στα Σόφια το πασχα μιας και τα εισητηρια επιστροφης απο Αγγλια ειναι στο Θεο. Απο το αεροδρομιο για να μπω στην πολη αποτι ειδα πλεον υπαρχει γραμμη μετρο. Βασικα θελω να βρω τροπο να παω Θεσσαλονικη.\nΑποτι ειδα τα ''κτελ΄΄ τους ειναι στον κεντρικο σταθμο των τρενων. Ποιος ειναι κ καλυτερος τροπος για εσας να ταξιδεψω για θεσσαλονικη? Εχω βρει αυτην την Union Ivkoni για μεταφορα προς θεσνικη, εχετε καποια σχετικη εμπειρια ? Ειναι αξιοπιστη?\nΦτανω στο αεροδρομιο κατα τις 11.30 το πρωι. Δεν εχω ξανα παει Σόφια, οποτε ισως κανω και καμια βολτα στην πολη οσο με παιρνει.\nΈχω ταξιδέψει με την Arda Tur, σε γενικές γραμμές ευχαριστημένος, περίπου 5 ώρες το ταξίδι, σε αφήνει δίπλα στα γραφεία τους στη Μοναστηρίου, απέναντι από το Σιδηροδρομικό σταθμό. Κοντά στα 4 δρομολόγια τη μέρα έχει, ενώ αν θυμάμαι καλά μπορείς να κλείσεις εισιτήρια και από το site τους (του οποίου η ελληνική version είναι λίγο για γέλια, αλλά ΟΚ)\nΕυχαριστω για την απαντηση,\nΕχεις ταξιδεψει προσφατα? Εχει φτιαξει ο δρομος μεχρι τα συνορα κ ?\nΜε την Arda πριν 3 χρόνια. Με αυτοκίνητο πριν 3 μήνες. Ο δρόμος γενικά καλός, εκτός από τα στενα της Kresna\nκαταλαβα, οποτε δεν ειναι ολο το κομματι εθνικη οδος, μου ειπαν οτι εχει γινει ο δρομος με διαζομα στη μεση και πας πιο γρυγορα εως τα συνορα.\nΑρα δεν ειναι ολα τα κομματια ετοιμα. Σε ευχαριστω\nΕγώ έχω ταξιδέψει Θεσσαλονίκη Σοφία με με union inkovi πάνε έλα και έμεινα πάρα πολύ ευχαριστημένος, ωραία νανάκια, καθαρά, τα πιο φθηνά, με WiFi και ωράριο στην ώρα τους, vfm και safe\nΤελ. μήνυμα: Kostasicebar\nΣήμερα στις 02:11\nΤανζανία Τανζανία-Ζανζιβάρη:Ταξίδι εμπειρία ζωής!!\nΤελ. μήνυμα: sif.....\nΚρητική Κοπή Πίτας\nΤελ. μήνυμα: rethimno\nΙστορία του Μήνα - Ιούλιος - Σεπτέμβριος 2016\nWizz Air Wizz air ερωτήσεις\nOnline τώρα: 207 (Μέλη: 6, Επισκέπτες: 201)


ALERT!!!Η ΤΕΛΕΥΤΑΙΑ ΠΡΟΦΗΤΕΙΑ ΠΡΙΝ ΤΟ ΓΕΝΙΚΟ ΠΟΛΕΜΟ!!!ΠΑΡΑΚΟΛΟΥΘΟΥΜΕ ΜΕ ΑΓΩΝΙΑ ΤΑ ΓΕΓΟΝΟΤΑ..... Ο ΘΕΟΣ ΜΑΖΙ ΜΑΣ!!![ΒΙΝΤΕΟ]ΕΛΛΗΝΙΚΑ!!! - Volcano Times Magazine\nHome > ΠΡΟΦΗΤΕΙΕΣ > ALERT!!!Η ΤΕΛΕΥΤΑΙΑ ΠΡΟΦΗΤΕΙΑ ΠΡΙΝ ΤΟ ΓΕΝΙΚΟ ΠΟΛΕΜΟ!!!ΠΑΡΑΚΟΛΟΥΘΟΥΜΕ ΜΕ ΑΓΩΝΙΑ ΤΑ ΓΕΓΟΝΟΤΑ..... Ο ΘΕΟΣ ΜΑΖΙ ΜΑΣ!!![ΒΙΝΤΕΟ]ΕΛΛΗΝΙΚΑ!!!\nALERT!!!Η ΤΕΛΕΥΤΑΙΑ ΠΡΟΦΗΤΕΙΑ ΠΡΙΝ ΤΟ ΓΕΝΙΚΟ ΠΟΛΕΜΟ!!!ΠΑΡΑΚΟΛΟΥΘΟΥΜΕ ΜΕ ΑΓΩΝΙΑ ΤΑ ΓΕΓΟΝΟΤΑ..... Ο ΘΕΟΣ ΜΑΖΙ ΜΑΣ!!![ΒΙΝΤΕΟ]ΕΛΛΗΝΙΚΑ!!!\nMarkella Toufexi Σάββατο, Μαρτίου 03, 2018 ΠΡΟΦΗΤΕΙΕΣ\nALERT!!!Η ΤΕΛΕΥΤΑΙΑ ΠΡΟΦΗΤΕΙΑ ΠΡΙΝ ΤΟ ΓΕΝΙΚΟ ΠΟΛΕΜΟ!!!\nΠΑΡΑΚΟΛΟΥΘΟΥΜΕ ΜΕ ΑΓΩΝΙΑ ΤΑ ΓΕΓΟΝΟΤΑ..... Ο ΘΕΟΣ ΜΑΖΙ ΜΑΣ!!![ΒΙΝΤΕΟ]ΕΛΛΗΝΙΚΑ!!!\nΥπουργοτσίπρας στο ΥΠΕΞ… εμπιστευτικό: Αυτά αποφασίστηκαν στην σύσκεψη\nΤι είναι αυτό βρε συμπατριώτες;;; Ο Τσίπρας με πράκτορα του ISIL;;;


GRDE.EU - Ο Προσκυνηματικός Τούρισμος έχει μέλλον στα Τρίκαλα\nΟ Προσκυνηματικός Τούρισμος έχει μέλλον στα Τρίκαλα\nΓερμανίδα εμπειρογνώμων συνεργάζεται με Έλληνες συναδέλφους της στο πλαίσιο της Ελληνογερμανικής Συνέλευσης (ΕΓΣ)\nΤην κυρία Heidi Ritter, ειδική σε θέματα προσκυνηματικού τουρισμού της Βαυαρίας, υποδέχθηκε ο Δήμαρχος Τρικκαίων, κ. Δημήτρης Παπαστεργίου, πλαισιωμένος από τον Πρόεδρο του Διοικητικού Συμβουλίου του Δήμου, κ. Μιχάλη Λάππα και τον Σύμβουλό του, κ. Χάρη Καλλιάρα, καθώς και τους επαγγελματίες στον τομέα του τουρισμού, κα. Δήμητρα Κρινίτσα και κ. Βασίλειο Αδάμ.\nΣτόχος της συνάντησης, η οποία διοργανώθηκε στο πλαίσιο της Ελληνογερμανικής Συνέλευσης (ΕΓΣ), ήταν η ανάπτυξη και η ανταλλαγή τεχνογνωσίας σχετικά με τον προσκυνηματικό τουρισμό, ενός τομέα με σημαντικές προοπτικές στην περιοχή των Μετεώρων και του Σπηλαίου της Θεόπετρας, αλλά και την ευρύτερη περιοχή των Τρικάλων.\nΜετά την ξενάγηση της κ. Ritter στις ιστορικές και θρησκευτικές τοποθεσίες των Τρικάλων, ο κύριος Παπαστεργίου παρουσίασε τις δυνατότητες του Δήμου Τρικκαίων στον τουρισμό, ιδιαίτερα στον περιπατητικό και τον προσκυνηματικό. Ακολούθησαν επισκέψεις στα Μετέωρα και τη Θεόπετρα, καθώς και στο Οινοποιείο Λούδας στην Καλαμπάκα.\nΗ συνεργασία Γερμανίας και Ελλάδας ακολούθησε με τη μορφή εργαστηρίου (Workshop), όπου συζητήθηκαν εκτενώς οι προοπτικές στήριξης του προσκυνηματικού τουρισμού στα Τρίκαλα από την πλευρά της Βαυαρίας. Επίσης, συζητήθηκε η ανάπτυξη τοπικών προϊόντων ως υποστηρικτικών του τουρισμού και έγινε η παρουσίαση του προγράμματος «Ψηφιακή Πόλη» για τα Τρίκαλα από τον Σύμβουλο του Δημάρχου, κ. Χάρη Καλλιάρα.


Ο Σωτήριος ή Σωτήρης είναι κοινό ανδρικό όνομα προερχόμενο από την εορτή της Μεταμορφώσεως του Σωτήρος δηλαδή του Ιησού Χριστού. Το αντίστοιχο θηλυκό όνομα είναι Σωτηρία. Η εορτή του ονόματος είναι στις 6 Αυγούστου ημέρα που συμπίπτει με τον εορτασμό της Μεταμόρφωσης του Σωτήρος.\nΟ Σωτήριος ή Σωτήρης είναι κοινό ανδρικό όνομα προερχόμενο από την εορτή της Μεταμορφώσεως του Σωτήρος δηλαδή του Ιησού Χριστού. Το αντίστοιχο θηλυκό όνομα είναι Σωτηρία. Η εορτή του ονόματος είναι στις 6 Αυγούστου ημέρα που συμπίπτει με τον εορτασμό της Μεταμόρφωσης του Σωτήρος. Το όνομα Σωτήριος είναι πολύ διαδεδομένο στις Ιβηρικές γλώσσες (Ισπανικά, Πορτογαλικά, Καταλανικά) ως Σαλβαδόρ (Salvador).Ο Σωτήριος λέγεται και: Σώτος, Σωτηράκης και παλαιότερα Σωτήρος.Η Σωτηρία λέγεται και : Σωτήρω, Σωτηρούλα, Σώτη, Σώτια.Προσωπικότητες με το όνομα Σωτήρης ή Σωτήριος είναι οι κάτωθι:


ΠΕΡΙ ΤΙΜΗΣ (Η ΤΙΜΗ, ΤΙΜΗ ΔΕΝ ΕΧΕΙ) - Aetofolia\n(Η ΤΙΜΗ, ΤΙΜΗ ΔΕΝ ΕΧΕΙ)\nΤο Καλοκαίρι (και δευτερευόντως τον Γενάρη) είναι η περίοδος που οργιάζει η δημοσιογραφία των μεταγραφών και περνάνε από τα πρωτοσέλιδα εκατοντάδες εκατομμύρια Ευρώ. Είναι η περίοδος που εκτός από το Ισοζύγιο των μεταγραφών (Πωλήσεις – Αγορές) ξεκινά η συζήτηση για τα τηλεοπτικά έσοδα των ομάδων. Είναι κάτι αντίστοιχο όπως τα καλοκαιριάτικα δημοσιεύματα όταν έπαιζε ο Στέλιος σχετικά με το αν και πότε θα επιστρέψει από την Πάρο για προετοιμασία με την ομάδα. Μετά από τα πρώτα εκατό εκατομμύρια ο αναγνώστης «χάνει την μπάλα» και δεν (συν)αισθάνεται την αξία των χρημάτων. Ειδικά από τότε που αλλάξαμε σε Ευρώ το κακό παράγινε.\nΑυτή η διαίρεση της Δραχμής με 340,75 για να την μετατρέψεις σε Ευρώ έχει κάνει ζημιά. Σήμερα θα προσπαθήσω να σας δώσω μια τάξη μεγέθους για όσα βλέπετε στον έντυπο και ηλεκτρονικό Τύπο τις τελευταίες εβδομάδες. Φυσικά δεσπόζουσα θέση έχουν τα τηλεοπτικά έσοδα των ομάδων. Όσα ακολουθούν αφορούν ότι το τελευταίο διάστημα έχει δεί το φώς της δημοσιότητας.\nΥποτίθεται πως κάθε μία ομάδα από τις 16 της SUPER LEAGUE λαμβάνει τουλάχιστον 2 εκ. Ευρώ. Δηλαδή 681.500.000 Δραχμές. Άρα χωρίς να υπολογίζουμε τα λεφτά που λαμβάνουν οι ομάδες αναλόγως της θέσης που τερματίζουν το συνολικό κόστος αναμετάδοσης των αγώνων του Πρωταθλήματος είναι 32 εκ. (16 ομάδες Χ 2 εκ. η μια). Δηλαδή 10.904.000.000 Δραχμές. Κάτι λιγότερο από 11 δις. Δραχμές.\nΓεννάται το ερώτημα:\n«Βγαίνουν και αν «ΝΑΙ» από που αυτά τα 11 δις. Δραχμές;»\nΗ «εύκολη» και προφανής απάντηση είναι από τις διαφημίσεις και τους χορηγούς. Δεδομένου ότι μιλάμε για τα τηλεοπτικά έσοδα αυτό σημαίνει πως αυτόματα αποκλείουμε από τους χορηγούς την NOVA. Άρα μιλάμε για τις διαφημίσεις και τους χορηγούς που βρίσκει η NOVA προκειμένου να καλύψει το κόστος αγοράς των δικαιωμάτων του Πρωταθλήματος.\nΌπως θα μπορούσε εύκολα να παρατηρήσει κανείς βλέποντας ένα τιμολόγιο διαφήμισης πρίν, στο ημίχρονο και μετά τη λήξη ενός αγώνα τα έσοδα δεν είναι τέτοια που να καλύπτουν το κόστος αγοράς των τηλεοπτικών δικαιωμάτων. Άρα μας μένουν οι χορηγοί των μεταδόσεων.\nΘυμάστε ότι παλαιότερα η Ε.Ρ.Τ. είχε τα δικαιώματα των Ξάνθη και Γαύρου, στον οποίο έδινε 7 εκ. τον χρόνο. Τα λεφτά αυτά η Ε.Ρ.Τ. ΔΕΝ μπορούσε να τα βρεί πουθενά στην αγορά. Ωστόσο ήταν σε θέση να τα δώσει στον Γαύρο επειδή είχε εξασφαλίσει ισόποση χορηγία του Ο.Π.Α.Π. Άρα επί της ουσίας όταν μιλάμε για χορηγούς αναφερόμαστε στις στοιχηματικές εταιρείες. Τις εταιρείες που ζούν από το ποδόσφαιρο.\nΣυνεπώς φαίνεται λογικό αυτές οι εταιρείες να το συντηρούν κιόλας. Έλα, όμως, που με εξαίρεση τον κρατικό Ο.Π.Α.Π. του παρελθόντος όλες οι υπόλοιπες εταιρείες δίνουν τις προσφορές τους αναλόγως του τζίρου που τους κάνει το Ελληνικό Πρωτάθλημα Ποδοσφαίρου (ή Μπάσκετ). Επιπρόσθετα οι στοιχηματικές εταιρείες είναι ήδη χορηγοί σε κάποιες από τις ομάδες. Γιατί να δώσουν χορηγία και για τις αναμεταδόσεις των παιχνιδιών.\nΤελικά καταλήγουμε στο ερώτημα:\n«Πόσα αξίζει το Ελληνικό Πρωτάθλημα;»\nΑν η απάντηση είναι τα τουλάχιστον 11 δις. Δραχμές, τότε λυπάμαι αλλά χάσατε. Την αξία των τηλεοπτικών δικαιωμάτων την προσδιορίζει ο ανταγωνισμός. Για παράδειγμα βλέπετε ότι ο Ο.Τ.Ε. δεν καίγεται να πάρει τα τηλεοπτικά δικαιώματα. Ακόμη όμως και αν υπέβαλλε προσφορά αυτή ΔΕΝ θα ήταν αντίστοιχη της NOVA. Προφανώς τηρεί στάση αναμονής περιμένοντας να δεί ποιες θα είναι οι αποφάσεις των ιδιοκτητών της NOVA σχετικά με το μέλλον της εταιρείας. Μη ξεχνάμε ότι κατά περιόδους τα τελευταία 2 χρόνια ακούγονται φήμες για συγχώνευση/εξαγορά των δύο εταιρειών.\nΣε κάθε όμως περίπτωση το συμπέρασμα είναι ότι τα 11 δις. Δραχμές δεν υπάρχουν στην αγορά. Γι’ αυτό βλέπουμε και τις χαζομάρες του τύπου «πάρε Ε.Ρ.Τ. 2 από τις ομάδες (καλύπτοντας το συμβόλαιο τους) και εγώ να συνεχίσω με τις υπόλοιπες 14.». Άλλωστε, «πενία τέχνας κατεργάζεται».\nΚαταλήγουμε, λοιπόν, στο συμπέρασμα ότι το πανταχόθεν αναξιόπιστο Ελληνικό Πρωτάθλημα Ποδοσφαίρου στηρίζεται στα λεφτά που τζιράρουν στο στοίχημα οι οπαδοί των ομάδων πολλοί από τους οποίους ΔΕΝ πάνε στο γήπεδο. Η άλλη πηγή χρηματοδότησης είναι οι συνδρομητές της NOVA η σχετική πλειοψηφία των οποίων (εξαιρουμένων των επαγγελματιών) εικάζεται ότι είναι Γαύροι. Οπότε η NOVA κάνει ότι μπορεί για να μην τους τσαντίζει. Άρα…\nΗ μόνη λογική και συνεπής λύση θα ήταν η μείωση από τη μια του τιμήματος που πληρώνει η NOVA και η αλλαγή του τρόπου που μοιράζεται αυτό στις ομάδες. Ταυτόχρονα θα πρέπει να γίνουν σοβαρές προσπάθειες για ουσιώδεις οργανωτικές αλλαγές. Κάτι που ήδη έχει αργήσει πολύ όπως παρατηρεί σε 2 συνεχόμενα κείμενα του ο Κώστας Κεφαλογιάννης (βλέπε εδώ & εδώ).\nΌπως σημείωσα και παραπάνω αυτή την περίοδο εκτός από το τηλεοπτικό συμβόλαιο γίνεται συνεχής αναφορά σε πιθανές αγορές και πωλήσεις παικτών. Κάθε οπαδός υπολογίζει με τον δικό του «μπακαλίστικο τρόπο» πόσα λεφτά εξοικονόμησε η ομάδα του από τις αποχωρήσεις, πόσα ξόδεψε και πόσα είναι πιθανό να πάρει αν πουλήσει κάποιον πρωτοκλασάτο παίκτη της.\nΠεριοριζόμενοι στα της Α.Ε.Κ. διαβάζουμε τελευταία για προσφορές από ομάδες του εξωτερικού για τον Γιόχανσον. Υποτίθεται ότι υπάρχει ομάδα που θα πρόσφερε στην Α.Ε.Κ. (χώρια τον παίκτη) 2-2,5 εκ. Ευρώ για να τον κάνει δικό της, την ώρα που του χρόνου είναι ελεύθερος. Υποτίθεται ότι ο Γιόχανσον παίρνει περίπου 220.000 τον χρόνο και θα επιθυμούσε τα διπλάσια. Αν, λοιπόν, αυτά αληθεύουν τότε η Α.Ε.Κ. συζητά να τον πουλήσει από 9-11 φορές τις ετήσιες απολαβές του (χωρίς την Εφορία). Νομίζουν στην Π.Α.Ε. (ανεξαρτήτως του αν είναι διεθνής ή όχι κάποιος παίκτης) ότι υπάρχει ομάδα του εξωτερικού που θα πλήρωνε 9-11 φορές τις ετήσιες απολαβές του παίκτη στην ομάδα του για να τον πάρει;\nΔεν ξέρω αν στην Π.Α.Ε. έχουν αυταπάτες σχετικά με το πόσο μπορεί να πουλήσει η εξαφανισμένη από την Ευρώπη Α.Ε.Κ. τον καλύτερο της -έστω- παίκτη. Αυτό που ξέρω είναι πως πολλοί από τους οπαδούς της ονειρεύονται πακτωλούς χρημάτων που ΔΕΝ υπάρχουν, παρά μόνον αν πρόκειται για ξέπλυμα χρήματος (ή για «καταστροφή κεφαλαίων» που λένε κάποιοι). Πιθανόν τα μυαλά τους να έχουν πάρει αέρα από τις σκόπιμα παραφουσκωμένες τιμές στις οποίες υποτίθεται ότι πουλάει ο Γαύρος. Μόνο που αυτός είναι τόσο χοντρά δικτυωμένος με τους μανατζαραίους που στο τέλος το ρόστερ το διαμορφώνουν αυτοί σε συνεργασία με την Ιδιοκτησία και όχι ο προπονητής του.\nΤο χειρότερο πάντως που μπορεί να κάνει η Α.Ε.Κ. ως εταιρεία στην περίπτωση του Γιόχανσον είναι να του κάνει αυτή τη στιγμή προσφορά που να πλησιάζει τις απαιτήσεις του. Υποτίθεται ότι έτσι η Α.Ε.Κ. δεν θα κινδυνεύσει να τον χάσει χωρίς αντάλλαγμα του χρόνου. Αν το κάνει ο Γιόχανσον θα έχει κάθε λόγο να στρογγυλοκαθήσει πάνω στο νέο του συμβόλαιο και να μην ξεκουβαλά αν δεν έχει τις ίδιες απολαβές στην νέα του ομάδα. Το πιθανότερο είναι πως μια τέτοια κίνηση θα δυσκολέψει την μελλοντική πώληση του. Γιατί αν τα πράγματα εξελιχθούν έτσι υπάρχει το σοβαρό ενδεχόμενο η απόδοση του (άρα και το ενδιαφέρον των Ευρωπαϊκών ομάδων) να μειωθεί. Επιπρόσθετα εφ’ όσον η Α.Ε.Κ. θα του έχει προσφέρει νέο συμβόλαιο θα ζητά πάνω από 2,5 εκ. για να τον πουλήσει. Που σημαίνει ότι μαζί με την αμοιβή του παίκτη θα πρέπει να δαπανήσει για τον πρώτο χρόνο πάνω από 3 εκ. Ευρώ. Πόσοι το βρίσκετε αυτό πιθανό για έναν παίκτη που κατά πάσα πιθανότητα και φέτος θα παίζει μόνο στην Ελλάδα;\nΔιαβάστηκε 4166 φορές\nτηλεοπτικό συμβόλαιο SUPER LEAGUE\nΠερισσότερα σε αυτή την κατηγορία: « FOOTBALL CLUB ALERT: ΧΑΘΗΚΕ Η Α.Ε.Κ. ΤΗΣ ΕΥΡΩΠΗΣ. (ΜΠΟΡΕΙΤΕ ΝΑ ΒΟΗΘΗΣΕΤΕ Ή Ν’ ΑΝΑΛΑΒΕΙ Ο ΕΠΟΜΕΝΟΣ;)\tΟΙ «ΠΟΥΘΕΝΑΔΕΣ» ΠΑΡΟΥΣΙΑΖΟΥΝ ΤΑ ΟΙΚΟΝΟΜΙΚΑ ΤΟΥ ΜΠΑΣΚΕΤΙΚΟΥ ΓΑΥΡΟΥ (ΜΕΙΩΘΗΚΑΝ ΜΕΝ ΤΑ ΧΡΕΗ, ΑΛΛΑ Η ΚΑΤΑΣΤΑΣΗ ΠΑΡΑΜΕΝΕΙ ΚΡΙΣΙΜΗ) »\nΒρίσκεστε εδώ: Αρχική Χρονολόγιο ΠΕΡΙ ΤΙΜΗΣ (Η ΤΙΜΗ, ΤΙΜΗ ΔΕΝ ΕΧΕΙ)


Γεωτρήσεις Αίγινα | Σαλαμίνα | Κύθηρα - Γεωτρήσεις Δήμας Δημήτρης\nΓεωτρήσεις Αίγινα Σαλαμίνα Κύθηρα\nΓεωτρήσεις νερού Αίγινα, Σαλαμίνα, Κύθηρα. Γεώτρηση Αίγινας, Σαλαμίνας, Κυθήρων, Αγκίστρι, Ύδρα, Πόρος, Σπέτσες. Εναρμονιζόμαστε με κάθε εξέλιξη σε γεωτρήσεις νερού στην Αίγινα αφού κατασκευάζουμε την υδροληψία από την γεώτρηση έως και την άντληση νερού. Η εταιρεία Δήμας αποτελεί εξειδικευμένο συνεργείο γεωτρήσεων που αναλαμβάνει εις πέρας και γεωτρήσεις στη Σαλαμίνα. Παροπλισμένη από μικρά και μεγάλα γεωτρύπανα, υλοποιούμε περιστροφική και κρουστική γεώτρηση. Πλέον μεταφέρουμε τον εξοπλισμό για την εύρεση νερού και για γεωτρήσεις στα Κύθηρα.\nΗ εταιρεία Δήμας συγκροτείται από καταξιωμένους γεωλόγους γεωτρήσεων και έμπειρους χειριστές μηχανημάτων. Τα δικαιολογητικά για την γεώτρηση της Αίγινας είναι κομμάτι που αναλαμβάνουμε να καταθέσουμε στην Υπηρεσία Υδάτων του Υπουργείου Περιβάλλοντος. Δρομολογούμε την μελέτη της γεώτρησης με το ακριβές σημείο που θα γίνει η ανόρυξη με το γεωτρύπανο για τη τάχιστη αδειοδότηση. Μέσα σε σύντομο χρονικό διάστημα 2 μηνών λαμβάνουμε την άδεια γεώτρησης στην Αίγινα και προχωράμε στην επόμενη διαδικασία.\nΠλέον το άνοιγμα γεώτρησης στην Αίγινα από ευέλικτα γεωτρύπανα και σε προσιτή τιμή. Με υπηρεσίες γεωτρήσεων σε Σαλαμίνα, Κύθηρα, Αγκίστρι, Ύδρα, Πόρος, Σπέτσες όπως:\nΜελέτη και εύρεση νερού σε γεώτρηση στην Αίγινα με την μέθοδο της ραβδοσκοπίας.\nΓεωλογική, γεωφυσική διασκόπηση εδάφους για την έρευνα γεώτρησης στην Σαλαμίνα.\nΔικαιολογητικά και αδειοδότηση γεώτρησης νερού σε Κύθηρα και Αντικύθηρα.\nΕκβάθυνση γεώτρησης, διεύρυνση και αντικατάσταση γεωτρήσεων στο Αγκίστρι.\nΝομιμοποίηση σε γεωτρήσεις χωρίς άδεια στην Αίγινα για την αποφυγή προστίμου.\nΔοκιμαστική γεώτρηση στην Σαλαμίνα με δειγματοληπτικό γεωτρύπανο νερού.\nΓεωτρήσεις νερού σε Κύθηρα και Αντικύθηρα με μικρό γεωτρύπανο γεωτρήσεων.\nΓεώτρηση για νερό σε σπίτι, αυλή, στενό κήπο, υπόγειο χώρο, χωράφι και θερμοκήπιο.\nΓεωθερμία σε χαμηλό κόστος με γεωτρήσεις γεωθερμικής ενέργειας στο Αγκίστρι.\nΣωλήνες για γεωτρήσεις με αντοχή στα πετρώματα των γεωτρήσεων της Ύδρας.\nΠοτάμιας προέλευσης χαλίκι για γεωτρήσεις νερού στον Πόρο.\nΜειωμένο κόστος σε μονοφασικές και τριφασικές αντλίες για γεωτρήσεις στις Σπέτσες.\nΕπισκευή και συντήρηση σε χαλασμένες γεωτρήσεις νερού και πηγάδια στην Αίγινα.\nΔοκιμαστική άντληση νερού, έλεγχος και ανάλυση στάθμης σε γεωτρήσεις Σαλαμίνας.\nΚαθαρισμός γεώτρησης στην Αίγινα με κομπρεσέρ πεπιεσμένου αέρα στα 25 Bar.\nΦύσημα γεώτρησης στην Σαλαμίνα που βούλωσε από λάσπη και θολό νερό.\nService σε κινητήρες, μοτέρ και υποβρύχιες αντλίες για γεωτρήσεις νερού στα Κύθηρα.\nΓεωτρήσεις με τσιμεντενέσεις πασσαλόμπηξης για θεμελιώσεις φωτοβολταϊκών σε Πόρο και Σπέτσες. Γεωτεχνική αποστράγγιση υδάτων με γεωτρήσεις σε Αγκίστρι, Ύδρα.\nΓεωτρήσεις νερού Αίγινα, Σαλαμίνα, Κύθηρα από την πολύπειρη εταιρεία Δήμας.\nΓια γεωτρήσεις στην Αίγινα η εταιρεία Δήμας προμηθεύεται τα καλύτερα υλικά γεώτρησης που προέρχονται από εργοστάσια με όλες τις πιστοποιήσεις. Έτσι μεταφέρουμε το μικρό γεωτρύπανο στο Λιμάνι του Πειραιά για την γεώτρηση στην Σαλαμίνα. Επίσης με ιδιόκτητα φορτηγά μεταφέρουμε τα εργαλεία γεώτρησης και τα κοπτικά σφυριά. Διαθέτουμε όλη την εξειδικευμένη γνώση που χρειάζεται η διαδικασία ανόρυξης γεώτρησης στα Κύθηρα. Καθώς και την εγκατάσταση υποβρύχιας αντλίας νερού για την δοκιμαστική άντληση στην γεώτρηση σε Πόρο ή Σπέτσες.\nΜε προσαρμοσμένες τιμές ανά μέτρο λόγω οικονομικής κρίσης παρέχουμε σε προσιτό κόστος γεωτρήσεις στην Αίγινα. Ακολουθώντας την νομοθεσία γεωτρήσεων στην Σαλαμίνα παραδίδουμε την γεώτρηση σε κατάλληλο βάθος και διάμετρο. Η ουσιώδη επικοινωνία με την εταιρεία Δήμας Γεωτρήσεις θα σας δώσει χρήσιμες πληροφορίες για την κατασκευή και την διάνοιξη γεώτρησης σε Κύθηρα, Αγκίστρι, Ύδρα, Πόρος, Σπέτσες.


ΔΔΟ: Το κουτί της Πανδώρας στην ΕΕ - Apopseis\nΔΔΟ: Το κουτί της Πανδώρας στην ΕΕ\napopseisfeatured, ΟΗΕ, ΑΟΖ, ΔΔΟ, διεθνούς δικαίου, Δημοκρατικά Συντάγματα, Απαρτχάιντ\nΑμέσως μετά τη λήξη του Δευτέρου Παγκοσμίου Πολέμου, ο ΟΗΕ είχε ξεκάθαρα επικοινωνήσει προς όλα τα κράτη, πως:\n«Κανένας λαός δεν πρέπει να είναι υπόδουλος κανενός»!\nΜε αυστηρό μήνυμα προς την Παγκόσμια κοινότητα κάλεσε τους υπόδουλους λαούς:\n«Να δηλώσουν την πραγματική τους θέληση για το μέλλον τους μέσα από δημοψήφισμα»!\nΥποχρέωνε δε, τους διάφορους αποικιοκράτες να επιτρέψουν τη διεξαγωγή και στη συνέχεια να σεβαστούν, το όποιο αποτέλεσμα αυτών των δημοψηφισμάτων.\nΤα πιο πάνω ακολουθήθηκαν πιστά στις πλείστες των αποικιών, με εξαίρεση μεμονωμένες περιπτώσεις στις οποίες οι αποικιοκράτες θεώρησαν τις συγκεκριμένες περιοχές ως «ύψιστης σημασίας για τα στρατηγικά τους συμφέροντα».\nΜία από αυτές τις περιπτώσεις ήταν και η Κύπρος, με το γνωστό «Ουδέποτε»!\nΟ Κυπριακός λαός, αντέδρασε σε αυτή την δυσμενή διάκριση.\nΣτο κάτω κάτω, ο Κυπριακός λαός ανταποκρίθηκε στο κάλεσμα για εθελοντική κατάταξη στις Συμμαχικές Δυνάμεις προς αντιμετώπιση της Ναζιστικής λαίλαπας και κατά συνέπεια άξιζε αυτής της «ανταμοιβής».\nΣυγκεκριμένα, πέραν των 30,000 εθελοντών κατατάχτηκαν στον Βρετανικό στρατό.\nΈχοντας υπ’ όψιν ότι ο πληθυσμός της Κύπρου ήταν μόλις μισό εκατομμύριο κάτοικοι, καταλαβαίνει κάποιος πως ποσοστιαία, ήταν ίσως η μεγαλύτερη συνεισφορά εθελοντών παγκοσμίως!\nΣημαντικό επίσης να αναφερθεί ότι στο κάλεσμα τους οι Βρετανοί, χρησιμοποίησαν ως σύνθημα: «Για την Ελευθερία, για την Ελλάδα».\nΜε δεδομένο ότι η συντριπτική πλειοψηφία του πληθυσμού της Κύπρου είναι Έλληνες (82%), οι οποίοι για αιώνες ήταν υπόδουλοι σε διάφορους κατακτητές, ο διακαής πόθος του λαού ήταν πάντοτε η ένωση με τον υπόλοιπο Ελληνικό κορμό. Οπότε, το κάλεσμα αυτό των Βρετανών αποτέλεσε ένα εμμέσως πλην σαφώς μήνυμα πως αμέσως μετά τη θετική έκβαση του πολέμου, θα εδίνετο η ελευθερία στους Κυπρίους να ολοκληρώσουν τον εθνικό τους πόθο.\nΗ άρνηση των Βρετανών να συμμορφωθούν με την οδηγία του ΟΗΕ στην περίπτωση της Κύπρου, δεν ήταν απλά μία αθέτηση της υπόσχεσης τους, αλλά ήταν σαφής παραβίαση του Διεθνούς Δικαίου.\nΟ λαός της Κύπρου, προχώρησε αυτοβούλως στη διεξαγωγή δημοψηφίσματος.\nΤο αποτέλεσμα ήταν: «Αυτοδιάθεση», σε ποσοστό 98%.\nΗ Βρετανία τότε, έχοντας άμεση πρόσβαση στις υποδομές του ΟΗΕ, μερίμνησε ώστε να μην κατατεθεί ποτέ το εν λόγω δημοψήφισμα και ως εκ τούτου, το μέλλον της Κύπρου δεν συζητήθηκε ποτέ στις επίσημες συνεδριάσεις του ΟΗΕ.\nΦαίνεται δηλαδή πως πέραν της παραβίασης του Διεθνούς Δικαίου εκ μέρους της Βρετανίας, υπήρξε και εσκεμμένη συγκάλυψη του εγκλήματος από τον ΟΗΕ.\nΜη έχοντας άλλη επιλογή, οι Κύπριοι ξεκίνησαν ένοπλο αγώνα προς κατάργηση του παράνομου αποικιοκρατικού καθεστώτος.\nΩς απάντηση, οι Βρετανοί παραβίασαν όλες τις σχετικές οδηγίες του ΟΗΕ και εφάρμοσαν μεθόδους Ναζιστικού τύπου προς καταστολή της εξέγερσης. Νεαροί ξυλοκοπήθηκαν σε διαδηλώσεις, εκατοντάδες φυλακίστηκαν και κρατήθηκαν σε στρατόπεδα συγκέντρωσης για χρόνια, άλλοι βασανίστηκαν με φρικτές μεθόδους και άλλοι εκτελέστηκαν διά απαγχονισμού.\nΟ λαός της Κύπρου δεν είχε, εκείνη την περίοδο, καμία άλλη χώρα για στήριξη.\nΗ διεθνής κοινότητα είτε δεν ενημερωνόταν, είτε δεν αντιδρούσε μετά από ενημέρωση.\nΕπιπλέον, οι Βρετανοί στρατολόγησαν μικρό αριθμό Τούρκων της Κύπρου, οι οποίοι ενίσχυσαν την προσπάθεια καταστολής της εξέγερσης.\nΩς αποτέλεσμα της αφόρητης πίεσης που δέχτηκε ο λαός της Κύπρου για 5 χρόνια, ήταν η επιβολή ενός ρατσιστικού Συντάγματος, το οποίο ετοίμασαν οι Βρετανοί.\nΣε αντίθεση με τα Δημοκρατικά Συντάγματα, όπου ξεκάθαρα ορίζουν πως «Όλοι οι πολίτες είναι ίσοι ενώπιον του Νόμου, των Θεσμών και του Κράτους», στο Σύνταγμα που δόθηκε καθορίζονταν τα διάφορα Αξιώματα με βάση την Εθνική Καταγωγή. Ο λαός της Κύπρου διαχωρίστηκε σε «Έλληνες» και «Τούρκους» και σε ξεχωριστές εκλογικές αναμετρήσεις θα έπρεπε η κάθε κοινότητα να εκλέξει εκπροσώπους για τα Αξιώματα που της αναλογούσαν.\nΈνα Σύνταγμα τύπου Απαρτχάιντ δηλαδή.\nΌλες αυτές οι μεθοδεύσεις ήταν σε αντίθεση με το Διεθνές Δίκαιο και η μετάβαση από την Αποικιοκρατία στη δήθεν Ανεξαρτησία έγινε με πανομοιότυπο τρόπο όπως και στην περίπτωση του Μαυρίκιου (βλέπε πρόσφατη γνωμάτευση του Δικαστηρίου της Χάγης και της σχετικής απόφασης του Συμβουλίου Ασφαλείας των ΗΕ).\nΤο δε ρατσιστικό Σύνταγμα δεν δόθηκε ποτέ σε Δημοψήφισμα προς έγκριση από τον λαό της Κύπρου. Παρόλα αυτά, οι Συμφωνίες Ζυρίχης/ Λονδίνου κρατούν το λαό της Κύπρου δέσμιο και φαίνεται πως κατά παρόμοιο τρόπο προωθείται τώρα μια «Ενδιάμεση Συμφωνία», η οποία θα υπογραφεί και πάλι μόνο από τους εκπροσώπους των δύο κοινοτήτων παρουσία του ΟΗΕ, δεν θα δοθεί στον λαό προς έγκριση (αφού γνωρίζουν ότι θα απορριφθεί), αλλά θα δεσμεύει με κάθε επισημότητα τον Κυπριακό λαό.\nΌπως ήταν φυσικό, αλλά και προσχεδιασμένο (βλέπε μελέτη Τουρκίας για «Επανάκτηση της Κύπρου»), το Σύνταγμα δεν μπόρεσε να είναι λειτουργικό και από πολύ νωρίς κατέρρευσε.\nΗ συνέχεια γνωστή και η σημερινή εικόνα του «Κυπριακού προβλήματος» είναι το αποτέλεσμα των μεθοδεύσεων της Βρετανίας και της Τουρκίας.\nΜε βάση τα πιο πάνω, η απόδοση Νομιμότητας στην μοναδική ανά το Παγκόσμιο απαίτηση της Τουρκίας, όπως μία Μειονότητα της τάξης του 18% θεωρηθεί «συν-ιδιοκτήτης» ενός κράτους μέσω μιας Διζωνικής Δικοινοτικής Ομοσπονδίας, θα δημιουργήσει μία προβληματική κατάσταση εντός της Ε.Ε. που παρόμοια της δεν έχει ξαναγίνει.\nΣυγκεκριμένα, θα είναι η πρώτη περίπτωση κατά την οποία μία εθνική «Μειονότητα» θα έχει αναβαθμιστεί σε «Λαό» εντός των ορίων του Κράτους της, με σαφή γεωγραφικά όρια σε περιοχές που ανάκτησε με πόλεμο και κατά συνέπεια θα έχει αποκτήσει ισότιμο πολιτικό εκτόπισμα, όσο και η πλειοψηφία.\nΕύκολα μπορεί να σκεφτεί κανείς παραδείγματα, από ανάλογες απαιτήσεις που τυχόν θα έχουν πλέον κοινότητες όπως οι Ρομάν στην Ιταλία, οι Τούρκοι στη Γερμανία, οι Αφρικανικής καταγωγής Γάλλοι, κλπ. Σε όλες τις περιπτώσεις, ακόμη κι’ αν ποσοστιαία τα νούμερα είναι μικρότερα (από 6 έως 10% επί του συνόλου του αντίστοιχου πληθυσμού της χώρας), σε πραγματικούς αριθμούς οι κοινότητες αυτές απαρτίζονται από αρκετά εκατομμύρια σε κάθε περίπτωση. Αν λοιπόν, μερικές χιλιάδες Τ/Κ «δικαιούνται» ξεχωριστής μεταχείρισης, ποιος ο λόγος να μην δικαιούνται το ίδιο και αρκετές δεκάδες εκατομμύρια μέλη άλλων εθνικών μειονοτήτων μέσα στην Ευρωπαϊκή Ένωση;\nΗ Ε.Ε. δεν πρόκειται να διακινδυνεύσει την εσωτερική της ασφάλεια και καλή της λειτουργία. Δεν πρόκειται να αποδεχθεί παρεκκλίσεις από το Ευρωπαϊκό Κεκτημένο για χάρη των Τ/Κ.\nΓνωρίζει πως αν ενσωματώσει στους κόλπους της τη «ΔΔΟ με Πολιτική Ισότητα», ανοίγει ταυτόχρονα και το κουτί της Πανδώρας εντός της Ε.Ε. Γι’ αυτό και αμέσως μετά την υπογραφή μας, θα μας αποχαιρετήσει ευγενικά.\nΩς αποτέλεσμα τελικά, όχι μόνο θα έχουμε παραδώσει ολόκληρη την Κύπρο στη δικαιοδοσία της Τουρκίας, αλλά θα βρεθούμε και εκτός Ε.Ε., με ότι αυτό συνεπάγεται.\nΗ ιστορία όμως, δεν τελειώνει εδώ.\nΤελευταίο παράδειγμα ανυπόστατων απαιτήσεων εκ μέρους της Τουρκίας, αποτελεί η πρόσφατα εκφραζόμενη εμμονή της προς διαγραφή των θαλασσίων ζωνών (ΑΟΖ) των νησιών. Η μοναδική (πάλι) ανά το Παγκόσμιο απαίτηση της Τουρκίας, μπορεί προς το παρόν να ακούγεται στα αυτιά όλων ως ακραία, αλλά το ίδιο ακραία ακουγόταν και αυτή της «συν-ιδιοκτησίας» 60 χρόνια πριν. Με την επιμονή της όμως η Τουρκία στη «συν-ιδιοκτησία», με την τρομοκρατία και με την ισχυρή διπλωματία της, κατάφερε τελικά όχι απλά να την αποδεχτούμε αλλά και να χαρακτηρίσουμε τη «Διζωνική Δικοινοτική Ομοσπονδία Με Πολιτική Ισότητα» ως τον «Εθνικό μας Στόχο». Χαιρόμαστε μάλιστα, σε βαθμό που νιώθουμε και δικαιωμένοι, όταν ο ΟΗΕ και άλλοι ισχυροί του κόσμου (π.χ. ΗΠΑ) δηλώνουν επίσημα ότι η λύση του Κυπριακού παραμένει η «ΔΔΟ με Πολιτική Ισότητα».\nΣε κάτι ανάλογο προσβλέπει η Τουρκία και για το θέμα των θαλασσίων ζωνών, χωρίς να βιάζεται.\nΜε επιμονή, με πρόκληση εντάσεων, με κάλεσμα για διάλογο προς εξεύρεση μιας συμβιβαστικής λύσης, θα εφαρμόσει τη γνωστή (για όσους έχουν τα μάτια τους ανοικτά) στρατηγική της.\nΑν συνεχίσουμε (Κύπρος και Ελλάδα) την προσφιλή μας πολιτική του εξευμενισμού του θηρίου, του διαλόγου, της αποδυνάμωσης της αποτρεπτικής μας ισχύος και του καλού παιδιού, είναι σίγουρο πως μετά από μια δεκαετία υποχωρήσεων, θα έχουμε φτάσει στο σημείο να έχουμε συμφωνήσει με την νέα αυτή απαίτηση, αλλά η Τουρκία θα ζητά και τα παράλια.\nΘα χαιρόμαστε πάλι, όταν ο ΟΗΕ θα προτρέπει την Τουρκία να μην εγκαταλείψει την προσπάθεια εξεύρεσης λύσης στις θαλάσσιες ζώνες (όπως απειλεί τώρα για το Κυπριακό) και πως η βάση της λύσης θα είναι ότι τα νησιά δεν έχουν ΑΟΖ (όπως τώρα η βάση της λύσης είναι η συν-ιδιοκτησία των Τ/Κ μέσω ΔΔΟ). Εν τω μεταξύ, οι γνωστοί πολιτικοί κύκλοι στο εσωτερικό, θα προσπαθούν να πείσουν τον λαό πως είναι υπεραρκετό να έχουμε την ελευθερία να κολυμπούμε μέχρι τις σημαδούρες και να είμαστε και ευγνώμονες στην Τουρκία που μας το επιτρέπει. Όσοι δε, θα απαιτούν να εφαρμοστεί το Διεθνές Δίκαιο και το Δίκαιο της Θάλασσας, θα χαρακτηρίζονται ως «ακραίοι, εθνικιστές, φουστανελάδες», κλπ. Οι πολιτικοί αρχηγοί μας θα καμαρώνουν δίπλα από τον Γ.Γ. του ΟΗΕ «για τη στήριξη που μας παρέχει στον αγώνα μας για δικαίωση του Κυπριακού λαού» κάθε φορά που θα δηλώνει πως ναι μεν η Κύπρος δεν έχει ΑΟΖ αλλά οι σημαδούρες μας ανήκουν!\nΤο νέο σύνθημα των κομματικών νεολαίων θα είναι: «Ζήτω η ΔΔΟ με Πολιτική Ισότητα και Χωρίς ΑΟΖ»!\nΕν κατακλείδι, η όποια συνέχιση του διαλόγου με την Τουρκία, επί των παράλογων απαιτήσεων της, δεν παρέχει κανένα άλλο αποτέλεσμα πέραν από την εκχώρηση εξουσιών προς αυτήν.\nΌση δύναμη κι’ αν έχει όμως η Τουρκία, κανείς δεν πρόκειται να της αναγνωρίσει δικαιώματα που αντιβαίνουν των Διεθνών Κανόνων. Ο μόνος τρόπος να γίνουν αποδεχτοί τέτοιοι διακανονισμοί είναι να συναινέσουν και τα ΔΥΟ συμβαλλόμενα μέρη! Αυτός είναι και ο λόγος που ζητούν την υπογραφή μας. Μονομερώς δεν μπορούν να το επιβάλουν.\nΗ ενδεχόμενη υπογραφή μιας «Ενδιάμεσης Συμφωνίας», παρουσία του Γ.Γ. του ΟΗΕ, θα είναι το ίδιο καταστροφική για το μέλλον της Κύπρου, όσο ήταν και οι Συμφωνίες Ζυρίχης/ Λονδίνου!\nΗ αναθεώρηση του Στρατηγικού μας Στόχου, είναι πλέον επιβεβλημένη.\nΗ μικρή και αδύνατη Κύπρος που για δεκαετίες είχε αφεθεί στο έλεος της μοίρας της, είναι πλέον Κράτος Μέλος της Ευρωπαϊκής Ένωσης, με αποθέματα φυσικού αερίου και σε ευθυγράμμιση με ισχυρούς παράγοντες της Μέσης Ανατολής, όπως το Ισραήλ και η Αίγυπτος.\nΗ μοναδική προτεινόμενη λύση θα πρέπει να είναι το Ευρωπαϊκό κεκτημένο.\nΤο κάλεσμα προς τους Τ/Κ θα πρέπει να είναι απλό και ξεκάθαρο: Η ένταξη τους στο αναθεωρημένο, λόγω Ευρωπαϊκού κεκτημένου, κράτους της Κυπριακής Δημοκρατίας.\nΗ Κυπριακή Δημοκρατία δεν είναι πλέον το ρατσιστικό καθεστώς που μας επέβαλαν το ’60, αλλά έχει τροποποιηθεί σύμφωνα με τις Ευρωπαϊκές Οδηγίες.\nΌλοι είναι ίσοι απέναντι στον Νόμο, τους Θεσμούς και το Κράτος.\nΤο δικαίωμα του Εκλέγειν και Εκλέγεσθαι αφορά όλα τα Αξιώματα που προβλέπει το Σύνταγμα και δεν υπάρχει καμία διάκριση. Οι εκλογικοί κατάλογοι έχουν ενοποιηθεί και ο καθένας μπορεί να θέσει την υποψηφιότητα του στη διάθεση και στη κρίση του λαού στο σύνολο του.\nΜόνο τότε θα διαπιστώσουμε τις πραγματικές προθέσεις των συμπατριωτών μας Τ/Κ.\nΜόνο τότε θα διαφανεί ποιος πραγματικά σκέφτεται ως Κύπριος, ως Δημοκράτης, ως Ευρωπαίος.\nΤις πραγματικές προθέσεις της Τουρκίας τις γνωρίζουμε. Δε χρειάζονται άλλα 60 χρόνια διαλόγου για να τις διαπιστώσουμε.